Januš Bugajski: Srbija najviše krši demokratske norme na Balkanu - Svet - Dnevni list Danas\nPočetna » Svet » Januš Bugajski: Srbija najviše krši demokratske norme na Balkanu\nIvana Šundić Mihovilović01.10.2021. 14:39\nfoto wikipedia Hotnews.ro\nVažno je da američki izaslanik bude blisko uključen u kosovski proces jer je EU izgubila svoju polugu u rešavanju balkanskih sporova jer više ne garantuje da će preostalih šest država postati članice. Bez te poluge EU je paralizovana, podeljena i neefikasna, kaže za Danas Januš Bugajski, viši saradnik Fondacije Džejmstaun iz Vašingtona i stručnjak za Balkan, komentarišući prisustvo Gabrijela Eskobara u Briselu gde se razgovaralo o rešenju krize na severu Kosova.\n„Jedina mogućnost je da Beograd tretira Kosovo kao nezavisnu državu bez formalnog priznanja. Ali to bi značilo da se više ne blokira međunarodno priznanje Kosova ili članstvo u multinacionalnim organizacijama, niti da se povlače potezi kojima se podriva stabilnost i teritorijalni integritet Kosova“.\n*Iz SPD – stranke pobednice izbora u Nemačkoj šalju poruku da neće više ignorisati kršenje demokratskih vrednosti na Zapadnom Balkanu. Može li se ovo tumačiti kao priznanje da je do sada Nemačka, kao vodeća zemlja EU, gledala kroz prste na ozbiljna narušavanja ljudskih prava, vladavinu prava i slično?\n-Ukoliko SPD zaista formira koalicionu vladu u Nemačkoj, a proces bi mogao potrajati nekoliko sedmica, obavezali su se da će se fokusirati na ljudska prava i demokratsko upravljanje. Na Zapadnom Balkanu najveći kršilac demokratskih normi je Srbija predsednika Vučića. Ako vlada SPD sa reči pređe na dela, izvršiće pritisak na Beograd da obnovi medijske slobode i nezavisnost sudstva, razotkrije i eliminiše zvaničnu korupciju i promoviše politički pluralizam, ali ima na raspolaganju samo nekoliko alata da bi bila efikasna. Još veći ispit biće nemačka politika prema Rusiji, što će odjeknuti i na Balkanu. SPD je tradicionalno predusretljiva prema Moskvi i velika je sumnja da će se zalagati za demokratiju u Rusiji i za ograničavanje korumpiranih i destabilizujućih ruskih uticaja na Balkanu u kojima je Srbija postala sredstvo Kremlja.\n*Situacija u BiH je prilično haotična naročito od letos kada je Valentin Incko nametnuo zakon o zabrani negiranja genocida. Iz Ambasade SAD su jasno poručili članu Predsedništva BiH Miloradu Dodiku da pravo na otcepljenje entiteta Republika Srpska ne daju ni Ustav BiH ni Dejtonski sporazum ocenjujući njegove pozive retrogradnim. Koje je rešenje krize za BiH?\n-Postoji jedno od tri rešenja za Bosnu i Hercegovinu. Prva je integrisana država, u kojoj centralna vlast u Sarajevu ima ovlašćenja i nadležnost nad svim ključnim bezbednosnim i spoljnopolitičkim odlukama, a gde se entitetski i kantonalni sistem zamenjuju funkcionalnim regionalnim i gradskim vladama. Drugo rešenje je potez ka etno-teritorijalnoj podeli, novi rat uz učešće Srbije i Hrvatske i još jedna međunarodna vojna intervencija koja stvara još jedan sporazum između zaraćenih strana u kojem se neuspesi Dejtona više ne ponavljaju. Treće „rešenje“ jeste novi rat u kojem Zapad ne uspeva efikasno da interveniše iz straha od početka rata sa Rusijom i sukoba oko granica, teritorija i državnosti koji okružuju region u doglednoj budućnosti.\n*Može li se očekivati da Zapad uskoro zauzme jasan stav prema Vučiću i njegovom konceptu „srpski svet“?\n-Ne bih se previše nadao, pošto je EU „bez kompasa“, a SAD su usredsređene na druge međunarodne krize i domaće probleme. Baš kao što je Milošević iskoristio nedostatak pažnje američkih i evropskih podela kako bi stvorio mini imperiju u regionu, Vučić iskorišćava nepažnju SAD i slabosti EU kako bi testirao Zapad. To uključuje podrivanje nezavisnosti Crne Gore, promovisanje trajne podele u Bosni i potencijalnu pripremu za podelu Kosova. Putinov uspeh u aneksiji Krima od Ukrajine i raspirivanje separatističke pobune u Donbasu moglo bi poslužiti Vučiću za uzor. A budući da je jači partner, Putin bi zapravo mogao da gurne Vučića u novi regionalni sukob kako bi potkopao zapadnu koheziju. Beograd bi tada postao ne samo regionalno dobro za Moskvu, već i aktivni posrednik u kampanji za rušenje Zapada.\n*Kako vidite situaciju u Crnoj Gori -kriza vlasti, nedavni događaji na Cetinju?\n-Crna Gora se stalno vuče i gura u pravcu zavisnosti od Srbije. Vučićeva administracija rešena je da naruši crnogorski identitet, suverenitet i državnost i želi da Podgorica sledi smernice spoljne i bezbednosne politike Beograda. To je opasna agenda, o čemu se nedavno svedočilo na Cetinju prilikom postavljanja mitropolita Srpske pravoslavne crkve, činom kojim se želi pokazati istorijska podređenost Crne Gore Srbiji. Takvi postupci mogli bi izazvati nasilje i Vučić bi tada bio zapamćen po promovisanju oružanog sukoba u jedinoj bivšoj jugoslovenskoj republici koja je izbegla rat tokom Miloševićeve ere.


Ugovor sa Fiatom ističe decembra 2018. godine, šta će biti sa kragujevačkom automobilskom industrijom? (SRB) | Logistic Magazin\nUgovor sa Fiatom ističe decembra 2018. godine, šta će biti sa kragujevačkom automobilskom industrijom? (SRB)\nNe mogu ništa da garantujem, ali se nadam i verujem da će Vlada Srbije sklopiti novi ugovor sa Fiatom, rekao je predsednik Aleksandar Vučić maja 2017, na svečanosti u Kragujevcu povodom početka proizvodnje redizajniranog modela 500L.\nPitanje se ticalo rokova, budući da ugovor sa Fiatom, potpisan septembra 2008, ističe 31. decembra 2018. godine. Predsednik Vučić je na pomenutoj svečanosti izrazio nadu da će do tada biti potpisan novi ugovor sa grupom Fiat Chrysler.\nOvaj prekookeanski automobilski gigant nastao je 2014, kada je generalni direktor Fiata Serđo Markione obznanio odluku o preuzimanju američke kompanije. Ovog lidera, međutim, više nema budući da je iznenada preminuo jula ove godine, posle operacije ramena, samo nekoliko nedelja pošto je pred javnost izašao sa novim petogodišnjim planom grupe, kojim je nagovešteno da bi se u Kragujevcu mogao praviti jedan model automobila na hibridni pogon.\nU vrhu grupacije došlo je nakon toga do borbe za pozicije, pa bi ovakve turbulencije prema informacijama iz kragujevačke fabrike, mogle usloviti odlaganje potpisivanja novog ugovora sa grupom Fiat Chrysler.\n– Direktorka kompanije Fiat Chrysler automobili Srbija, Silvija Verneti rekla nam je da će sve biti u redu, da Fiat ostaje u Srbiji, ali su radnici nervozni – kaže za Politiku predsednik fabričkog Samostalnog sindikata Zoran Marković.\nPredsednik fabričkog sindikata Nezavisnost Zoran Stanić, ima nešto drugačije informacije.\n– Koliko znam, u Srbiju će verovatno u ponedeljak stići Alfredo Leđero, novi glavni menadžer za Evropu. Država je ranije tražila da pregovara o novom ugovoru ali do toga nije došlo zbog dešavanja u grupaciji.\nKonsultant za strana ulaganja Milan Kovačević još pre godinu dana rekao je da se u javnosti pogrešno tumači da je ugovor vlade s Fiatom o fabrici sklopljen na deset godina.\nKako kaže, reč je o tome da će u tom periodu italijanska kompanija dobijati subvencije države. On je rekao da to nije oročen ugovor o obaveznoj proizvodnji deset godina, već je zajednička kompanija registrovana na neodređen period.\n– Vremenski period od deset godina, koji se pominje u javnosti, odnosi se na trajanje povlastica koje je Srbija dala Fiatu za pokretanje kragujevačke fabrike – rekao je Kovačević.\nFiat je, prema ugovoru, deset godina oslobođen poreza i doprinosa na zarade, poreza na profit, na imovinu, ne mora da plaća lokalne takse i uz garanciju srpske i italijanske vlade može da dobije jeftinije kredite.\n– Po isteku tog desetogodišnjeg ugovora o povlasticama naredne godine Vlada Srbije trebalo bi da od Fiata traži da ubuduće posluje kao sve kompanije pod komercijalnim uslovima – rekao je Kovačević.\nKategorija: Vozila Tagovi: fiat, fiat 500, Fiat automobili Chrysler Srbija, fiat chrysler, vesti


VUCIC NAKON SASTANKA SA HANOM: KONFERENCIJA ZA NOVINARE – NAJNOVIJE VESTI\nVUCIC NAKON SASTANKA SA HANOM: KONFERENCIJA ZA NOVINARE\n10th September 2016 , 11:19 14th September 2016 , 18:40 RTS\nPremijer Aleksandar Vučić rekao je danas, posle sednice Vlade Srbije kojoj je prisustvovao evropski komesar Johanes Han, da će se Srbija, kad je reč o regionu, ponašati odgovorno, da je strateški cilj Srbije članstvo u EU, ali da će umeti da štiti svoje nacionalne i državne interese.\n“Kad nismo saglasni sa EU u svemu, to ćemo jasno iskazati ali zelimo da pripadamo tom tipu društva, da delimo te vrednosti i mislim da ćemo do mnogih rešenja u budućnosti morati i želeti i hteti da dođemo”, rekao je Vučić na zajedničkoj konferenciji za novinare sa Johanesom Hanom.\nNa sednici vlade, kojoj je Han prisutvovao, razgovaralo se o evropskom putu Srbije, obavezama koje Srbija ima, posebno u okviru Poglavlja 35, koje je, kako kaže Vučić, za Srbiju najteže, jer se radi o Kosovu.\nKako je rekao, bilo je reči i o poglavljima koja će tek biti otvorena, poput poglavlja 5, 25, 26 i 20, kao i o ekonomskom napretku i boljem životu za građanje Srbije i regionalnoj saradnji.\n“Han je iskreni prijatelj Srbije”, rekao je Vučić.\n– Budućnost svake zemlje u regionu je EU. Ne bi trebalo da se zaboravi da je EU daleko najveće ekonomsko tržište na svetu, rekao je Han.\nOn je rekao da očekuje od država članica da podrže dalji razvoj EU, jer kako navodu u regionu bi trebalo da postoji snažna podrška za razvoj regiona, ne radi se samo o ekonomskom razvoju.\n– Mislim da ona vrsta liderstva koju očekujemo od političkih lidera u regionu i šire je da se podrži razvoj u regionu ka evrointegracijama. Ono što nam je potrebno da bismo razvili region jeste podjednako strpljenje, rekao je on.\nNa pitanje kako EU gleda na retoriku koja od hrvatskih političara stiže na račun Srbije, Han odgovara da prate i posmatraju svaku izjavu.\n– Zahvalan sam Vučiću na njegove reakcije i nereagovanje na pojedine izjave. Podsetiću da je hrvatski parlament glasao sa velikom većinom da se podrži put Srbije ka EU. Očekujem iz dobrih razloga da ovaj glas i dalje bude validan. Mislim da je to bila dobra odluka i nadam se da će to tako ostati – objašnjava Han.\nHan dodaje da je u potpunosti svestan svih problema sa kojima se region suočava.\nNa pitanje da li je tačno da će se praviti nova ministarstva, premijer Srbije ističe da još nije razgovarano o tome.


Plasiranje cistofiksa | Opšta bolnica\nCistofiks predstavlja specijalni kateter pomoću koga se vrši drenaža urina iz mokraćne bešike, a koji se plasira kroz prednji trbušni zid.\nOva metoda se izvodi kada iz bilo kod razloga nije moguće plasirati klasičan urinarni kateter zbog suženja uretre ili uvećanja prostate. Može se plasirati i u toku određenih uroloških operacija kada je potrebno da se uretra poštedi neko vreme u toku postoperativnog perioda.\nIntervencija se može obaviti u lokalnoj anesteziji, ili eventualno u kratkotrajnoj intravenskoj analgosedaciji. Indikaciju o potrebi plasiranja cistofiksa postavlja isključivo lekar specijalista urologije, koji ovu proceduru i izvodi.\nVreme koje je potrebno da cistofiks bude plasiran, određuje lekar specijalista urologije, a zamena samog katetera se vrši na 3 do 4 nedelje, u odnosu na vrstu i kvalitet samog katetera.\nSvakodneno održavanje cistofiksa, se sprovodi prema savetu urologa koji je isti plasirao, a kao produžetak katetera se stavlja standardna urin kesa, u koju se urin prikuplja i prazni kada se ona napuni.


Press konferencija povodom novih investicija i planova Pivare Tuzla\nNakon puštanja u rad savremenog, tehničko-tehnološkog magacinskog prostora u Gornjoj Tuzli, Pivara d.d.Tuzla nastavlja pozitivne trendove koji prate razvoj i poslovanje.\nZa ovu investiciju u 2016. godini uloženo više miliona KM, bez kreditnog zaduženja, čime smo riješili dugogodišnji veliki problem Pivare Tuzla i dobili preko 4.200 kvadratnih metara novog skladišnog prostora.\nPlanirani program investicija za 2017 godinu iznosi preko 5 miliona KM. U prvom tromjesečju, Pivara d.d Tuzla je utrošila preko 500.000KM\nNakon proširenja i asfaltiranja kruga kompanije, rekonstrukcije dijela proizvodnog objekta, ugradnjom modernijeg i kapacitetom većeg rezervoara za CO2, danas s ponosom puštamo u pogon najsavremeniju liniju za PET program, čija je investicijska vrijednost preko 2,5 miliona KM.\nNaša kompanija bilježi porast proizvodnje kao i prodaje proizvoda iz svog proizvodnog asortimana čime smo postigli očekivani efekat kroz ispunjenje zacrtanih planova za prvih šest mjeseci 2017. godine.\nSve navedeno je direktno vezano i za ekološku bezbjednost kako kvaliteta naših proizvoda tako i Grada Tuzla, kao i unapređenje ekoloških standarda koje razvijamo kroz implementirani ISO standard 14000 i okolinsku dozvolu.\nU 133. godine postojanja Pivare d.d. Tuzla ostajemo lideri na tržištu Tuzlanskog kantona, ali i na drugim BH tržištima što potvrđujemo i otvaranjem poslovnih skladišta u Bihaću i Sarajevu, a u 2017. godini smo izašli i na BH more, jer nam je cilj i imperativ udovoljiti svim zahtjevima naših kupaca i tržišta tokom cijele godine.\nOvom prilikom se zahvaljujemo svim našim kupcima koji su prepoznali kvalitete proizvoda naše kompanije i bez kojih ove investicije ne bi bile izvodljive. Stoga pozivamo sve građane Bosne i Hercegovine da uistinu kupuju domaće proizvode i na taj način osiguraju bolju budućnost u Bosni i Hercegovini.


Vesti online / Vesti / Društvo / Beznađe raj za prevarante\nLj. I. - Vesti A\nVelika nezaposlenost i beznađe, pre svega mladih, naveli su mnoge da nasedaju na sve češće prevare u kojima se nude poslovi u inostranstvu. I inače više od 70 odsto mladih svoju budućnost uopšte ne vidi u Srbiji, a kad je nezaposlenost blizu 30 odsto, a među mladima veća od 50 odsto, broj onih koji bi da odu preko granice svakim danom je sve veći. Tu svoju šansu vrebaju prevaranti.\nNacionalna služba za zapošljavanje savetuje oprez u prihvatanju posla\nZa sve prevare u vezi s ponudama za posao karakteristično je da se novac od "klijenata" traži unapred, uglavnom za brodsku kartu, nekakve takse ili testiranja. Ono što je potrebno znati jeste da dozvolu za posredovanje u zapošljavanju u zemlji i inostranstvu imaju 62 agencije. Sve one su u evidenciji Nacionalne službe za zapošljavanje, dozvolu im je izdalo Ministarstvo rada koje ih i kontroliše. Mimo ove liste nijedna agencija ne može legalno da pronalazi posao našim ljudima u drugim državama.\n- Godišnje odbijemo na desetine poslodavaca koji su zainteresovani da zaposle ljude, u zemlji ili u inostranstvu. Procedure koje primenjujemo su jasne i vrlo stroge. Svaki poslodavac mora da potvrdi ono što obećava u mejlovima i da lično dođe i razgovor sa potencijalnim kandidatima obavi u prostorijama Nacionalne službe. Kada je reč o poslodavcima iz inostranstva, zahteva se preporuka naše ambasade u konkretnoj državi ili, eventualno, preporuka strane ambasade u Beogradu, kojom se potvrđuje da je reč o pouzdanom i ozbiljnom poslodavcu - objašnjava Boško Latković, načelnik odeljenja za sprovođenje međudržavnih sporazuma i naknada Nacionalne službe za zapošljavanje.\nZa lažni posao u SAD 5.000 evra\nNiška policija podnela je krivičnu prijavu protiv M. M. (40), iz Topole, zbog sumnje da je prevarila na području Niša najmanje tri osobe i od njih uzela po 5.000 evra obećavajući im siguran posao u SAD. M. M. je od oktobra prošle do kraja maja ove godine preko poznanika u Nišu stupala u kontakt s lakovernima i predstavljala se kao zastupnik Imigracione službe Amerike. Garantovala je brzo dobijanje dokumenata za odlazak u SAD i posao. Uhvaćena je u subotu po podne, kada je pokušala da od jedne Nišlijke uzme 1.500 evra kako bi joj "zaposlila" sina u Njujorku.\nRadnike iz Srbije uglavnom traže srpski poslodavci koji u stranim zemljama imaju dozvolu za rad. Najviše ih je iz Rusije, zatim iz bivših jugoslovenskih republika, ali i iz nekih država EU.\nIskustvo pokazuje da su nesavesni poslodavci uglavnom zainteresovani samo da preko ovlašćenih agencija ili NSZ ostvare kontakt s nezaposlenim ljudima, a potom izbegavaju bilo kakve legalne institucije.\nLegalno iz Srbije na rad u inostranstvo odlaze uglavnom lekari i medicinsko osoblje, zatim nastavnici jezika, i to na Dalekom istoku, kao i građevinski radnici.\nNarod hoće da živi od svog rada, a ne da besposličari\n* Muke Srba u Sočiju: Ukrali mi 4.000 evra\n* Zemlja besmisla: Završili fakultet, a beru voće, konobarišu...\n* Nema Goše, svima loše\n* Srbija, zemlja odlazećih (1): Smrt na birou, u grob na crno\n* Kuda ide radna snaga Srbije (5): Pola miliona nezaposlenih\nTEMA DANA U tuđinu samo preko agencija s licencom


Srpski Nobel za fiziku - Beogradski Portal\nUz finansijsku pomoć Instituta za fiziku iz Zemuna Upravni odbor Fondacije ”Prof. dr Marko V. Jarić” raspisao je konkurs za dodelu nagrade pojedincu ili grupi naučnika iz Srbije i dijaspore za ostvarene izuzetne naučne rezultate u fizici.\nZa nagradu koja je u javnosti poznatija kao ”Srpski Nobel za fiziku” pojedinci, naučne institucije i udruženja mogu prijaviti i istraživače iz drugih oblasti koji se bave istraživanjima u fizici.\nFondacija ”Prof.dr Marko V. Jarić” osnovana je 1998. godine da bi se sačuvala uspomena na život i delo prerano preminulog briljantnog fizičara Marka Jarića (1952-1997), jednog od najboljih studenata Fizičkog fakulteta Univerziteta u Beogradu, koji je radio na univerzitetima u SAD.\nNagrada koja se sastoji od diplome i novčanog iznosa dodeljuje se 23. put, a prošlogodišnji dobitnik je bio profesor Univerziteta u Virdžiniji dr Đorđe Minić za izuzetan doprinos teoriji struna i kvantnoj teoriji gravitacije. Priznanje će se dodeliti 17. marta 2022. godine, a rok za prijavu kandidata za prestižnu nagradu ”Marko Jarić” je do 19. decembra.\nViše informacija o samom konkursu na linku https://www.fondacijajaric.rs/?page_id=402 .


Telefoni neprestano zvone: Poseta Srbiji uz vakcinu, i – paket aranžman – ASinfo Portal\nTelefoni neprestano zvone: Poseta Srbiji uz vakcinu, i – paket aranžman\nTuristička agencija iz Bolonje “Salvadori” nudi paket aranžman za sve Italijane koji žele da se u Srbiji vakcinišu protiv kovida 19, piše list “Korijere dela Sera”.\nVlasnik agencije Umberto Salvadori je sam testirao sistem, izabrao vakcinu, a nakon što je primio lek u Beogradu, njegova agencija ponudila je aranžman od četiri dana. Jedini uslov za putovanje je da osoba ima potvrdu da je registrovana za vakcinaciju.\nAgencija je obezbedila lokalne vodiče i prevodioce, smeštaj u hotelima, a ko želi i turističku turu u Beogradu. Cena četvorodnevnog aranžmana za dve osobe je 500 evra, a u to je uključen prevoz avionom ili automobilom kao i kovid-test pre ulaska u Srbiju.\nTakođe, planiraju i vakcina-putovanja u manja mesta u Srbiji gde je, tvrdi vlasnik agencije, manja gružva ispred vakcionih centara.\nVlasnik agencije kaže da je interesovanje ogromno, da njihovi telefoni neprestano zvone, da su zainteresovane i kompanije, male i srednje veličine, koje žele da organizuju imunizaciju za uposlene, kao deo zaštite na radu.\nObjavljen “non pejper” koji je uzdrmao region: Predlozi novih granica na Balkanu


Vlade RS i FBiH dobile podršku tri ambasade - BIGportal.ba\n10 Oktobra, 2019 10 Oktobra, 2019 09\nAmbasade Sjedinjenih Američkih Država, Savezne Republike Njemačke i Ujedinjenog Kraljevstva pozdravljaju usvajanje novog paketa socio-ekonomskih reformi od strane entitetskih vlada, na današnjim uporednim sjednicama.\n-Od ključne je važnosti da vlade u Bosni i Hercegovini nastave sa implementacijom reformi sa ciljem poboljšanja života građana – kaže se u saopštenju.\nDalje se navodi da današnje usvajanje ovih reformskih obaveza od strane Vlade Federacije BiH i Vlade RS je pozitivan korak ka tom cilju.\n“Usvojene obaveze uključuju korake usmjerene na poboljšanje poslovnog okruženja i jačanje rasta i konkurentnosti, na depolitizaciju javnih preduzeća i stvaranje boljih prilika za mlade, žene i druge nedovoljno zastupljene grupe. Pozdravljamo koordinaciju dva entiteta u procesu koji je rezultirao u ovom važnom koraku”, poručuju ambasade Amerike, Njemačke i Velike Briatnije i pozivaju na formiranje vlasti na svim nivoima, u skladu sa preuzetim obavezama Bosne i Hercegovine, tako da se može nastaviti sa ovim važnim aktivnostima.


Veruju u postojanje sirena - LookerWeekly.com magazin\nveruju u postojanje sirena\nKriv dokumentarac na američkoj televiziji\nPrelepa bića, duge kose i čarobnog glasa koja žive u moru i strpljivo čekaju mornare kako bi ih svojom pesmom zavele i osvojile, sirene – mit ili stvarnost? Američka vlada je potvrdila da nema dokaza da sirene postoje posle emitovanja dokumentarca na američkoj televiziji koji je pokrenuo verovanje da su sirene stvarne i da žive u moru!\nNedavno je na Diskaveriju prikazan dokumentarac koji se bavio istraživanjem podvodnog sveta, a glavni akcenat je stavljen na temu postojanja morskih sirena.\nDokumentarac pod nazivom “Sirene: pronađeno telo” je uzburkao amričku javnost gde je nakon emitovanja emisije usledio opšti haos. Dokumentarac je prikazao poprilično ubedljivu sliku i snimke o tome kako sirene zaista nastanjuje more.\nTelefonske linije su se usijale u Naučnoj agenciji isturenog odeljenja Okeanske službe u kojoj su zaposleni satima odgovarali na pitanja znatiželjenih američkih građana o postojanju sirena!\nZaposleni su bili primoreni da na svom sajtu objave da nema dokaza o postojanju sirena i da on nikada nije ni pronađen. Ovim povodom se oglasila i američka vlada koje je potvrdila da nema dokaza da sirene postoje kako bi smirila očigledno uznemirene gledaoce koji su zaista poverovali u postojanje Male sirene Arijel i njene porodice.\nŽivot pod zemljom u australijskom gradu\nČestitke i ukrasni papir novi izvori goriva


07.05.2014. Protivteroristička jedinica obeležila Dan i slavu\nProtivteroristička jedinica Ministarstva unutrašnjih poslova obeležila je danas svoj Dan i krsnu slavu, na dan kada je, pre tačno 11 godina, formirana kao jedna od jedinica Žandarmerije u okviru koje je izvršavala najsloženije bezbednosne zadatke.\nU okviru obeležavanja Dana Jedinice, dodeljene su velike plakete u znak zahvalnosti za podršku i saradnju predsedniku Srbije Tomislavu Nikoliću, ministru unutrašnjih poslova dr Nebojši Stefanoviću i direktoru policije Miloradu Veljoviću, dok je statua Zlatni grifon, najviše priznanje Protivterorističke jedinice koje se dodeljuje visokim državnim zvaničnicima za podršku ovoj jedinici, uručena ministru za rad, zapošljavanje, boračka i socijalna pitanja Aleksandru Vulinu.\nPredsednik Tomislav Nikolić je, zahvaljujući se na priznanju, rekao da pripadnici Protivterorističke jedinice imaju više hrabrosti od ostalih građana i da im duguje ličnu zahvalnost za sve što čine za bezbednost i sreću građana i dece Srbije. „Na mnogo načina čovek može da pokaže da voli svoju zemlju i narod, svaki od tih načina zahteva određenu dozu hrabrosti, a nešto više hrabrosti od nas ostalih pokazuju pripadnici PTJ“, rekao je Nikolić.\nČestitajući Dan Jedinice, direktor policije Milorad Veljović je poručio da je MUP bitan stub bezbednosti ove države, a da je PTJ uvek spremna da izvrši svaki zadatak koji ispred nje postavi predsednik države i Vlada Republike Srbije.\nMinistar Aleksandar Vulin rekao je da je ministarstvo koje vodi promenilo ime iz poštovanja prema onima koji su se borili za Srbiju, poput pripadnika PTJ, koji nikada državi nisu rekli - ne. Govoreći o priznanju koje je dobio, Vulin je naveo da je "ono veliko koliko i nezasluženo". "Nisam ja bio podrška njima, nego oni meni, onome što sam radio i državi kojoj tako predano služe", rekao je Vulin.\nPriznanja za saradnju sa PTJ i doprinos dobio je i načelnik Policijske uprave za grad Beograd Veselin Milić, šef Kabineta predsednika države Miroslav Latinović, regionalni oficir za vezu u Ambasadi SAD Robert Ekert, policijski atašei ambasade Ruske Federacije i Francuske Valerij Golovanov i Žan Pjer Depre, kao i Roberto Inoćenti iz Italije, veliki poštovalac Srbije i srpskog naroda.\nNa današnjoj svečanosti, ruski ambasador Aleksandar Čepurin uručio je, komandantu Protivterorističke jedinice pukovniku Goranu Dragoviću, zahvalnicu za dugogodišnju saradnju, kao i tradicionalnu donaciju Lukoila od 6,2 tone goriva. Ruski ambasador je uručio i sertifikate pripadnicima Protivterorističke jedinice, koji su završili specijalni kurs Federalne službe za bezbednost.\nPukovniku Dragoviću je, zahvalnicu za dugogodišnju saradnju, uručio i zamenik američkog ambasadora. Direktor policije dodelio je priznanja i plakete Nenadu Ignjatoviću najboljem pripadniku PTJ u prošloj godini, Padobranskom klubu Grifon PTJ i oficiru za bezbednost u PTJ, Zvezdanu Aksentijeviću, povodom penzionisanja.\nPrethodno je obeležen Đurđevdan, slava PTJ, a slavski kolač je, sa pripadnicima Jedinice lomio predsednik Srbije Tomislav Nikolić i vikar patrijarha Jovan Ćulibrk, koji je preneo i blagoslov patrijarha.\nPovodom svog Dana, pripadnici Jedinice izveli su na poligonu vežbe kojima su pokazali sposobnost u rešavanju kriznih situacija u javnim objektima, javnom prevozu, pa su tako demonstrirali spasavanje talaca iz autobusa posle neuspelih pregovora, kao i prikaz obezbeđenja predsednika Republike i razne druge borilačke veštine.


NENAD KISO NOVI ČLAN BORCA - FK BORAC BANJALUKA FK Borac Banjaluka\nObjavljeno: 18.02.2016. u 18:26\nNENAD KISO NOVI ČLAN BORCA\nDefanzivni vezista Nenad Kiso (1989.) najnovije je pojačanje Fudbalskog kluba Borac u zimskom prelaznom roku. 27-godišnji Kiso, koji je rođen u Ljubljani, u redove kluba iz Platonove ulice dolazi kao slobodan igrač nakon što je raskinuo ugovor sa svojim dosadašnjim klubom tuzlanskom Slobodom, sa kojom će, podsjetimo, naš tim odmjeriti snage u prvom proljećnom kolu Premijer lige i to 27. februara od 17 časova.\nSvoj fudbalski put Kiso je počeo u omladinskim selekcijama beogradskih klubova Partizan i Čukarički, a prvi seniorski tim bio mu je upravo srpski superligaš sa Banovog brda, za koji je na 61 utakmici postigao 2 gola. Nastupao je potom za sarajevski Olimpik, izraelski Hapoel Ber Ševu, potom u Debrecinu nije dobio priliku da se dokaže pa se preselio u azerbejdžanski Simurk i na kraju stigao do već spomenute Slobode iz Tuzle, čiji dres je nosio od septembra 2014. godine.\nU sezoni 2014-15 za klub sa Tušnja nastupio je 20 puta i postigao 1 gol (protiv Drine u 25. kolu 2. maja 2015. godine), a u tekućoj sezoni crveno-crni dres oblačio je 10 puta: četiri puta je bio u startnoj postavi, 6 puta je u igru ulazio sa klupe, a u strijelce se nije upisivao.


Atanaskovic u Budimpesti posetila srpsku skolu Nikola Tesla\nTanjug 1. marta 2022. 18:00\nBUDIMPEŠTA – Ministarka privrede Anđelka Atanasković posetila je danas srpsko zabavište, osnovnu školu, gimnaziju, kolegijum i biblioteku „Nikola Tesla” u Budimpešti.\nAtanasković je istakla da su Srbi u Mađarskoj istorijska manjina, koja na ovom području živi više od tri veka i koja je uspela da, uprkos različitim izazovima, očuva svoj jezik, identitet, pismo i veru, saopšteno je iz Ministarstva privrede.\n„Dokaz međusobnog uvažavanja i suživota srpskog i mađarskog naroda na ovim prostorima je upravo postojanje brojnih srpskih institucija, a posebno obrazovne institucije Nikola Tesla, najvažnije srpske obrazovne ustanove u Mađarskoj koja na najbolji mogući način doprinosi našem ugledu, kako u našoj prijateljskoj zemlji Mađarskoj, tako i u celom regionu“, rekla je ministarka Atanasković.\nDirektorka škole Jovanka Lastić istakla je da joj je izuzetna čast što je ministarka Atanasković, u okviru Dvanaestog zasedanja Zajedničke komisije za ekonomsku saradnju između Srbije i Mađarske, posetila ovaj srpski obrazovni centar.\nLastić je dodala da skoro 800 dece pohađa ovu školu.\nPrilikom posete, Atanasković je u knjigu utisaka upisala:\n“Nepristajanje na zaborav sopstvene prošlosti, preduslov je za sigurnu i bolju budućnost. Moramo da znamo šta je naše kulturno nasleđe i gde su naši koreni. To je briga o budućnosti našeg naroda i naše zemlje. Hvala vam, dragi naši, što svojim zalaganjem i trudom predstavljate srpski narod i srpsku pamet izvan granica Republike Srbije“.\nUčenici srpskog obrazovnog centra Nikola Tesla u Budimpešti organizovali su prigodni kulturni program za članove srpske delegacije.\nPrilikom posete, ministarka Atanasković poklonila je komplete knjiga lektire za učenike osnovne škole i gimnazije, kao pribor i opremu za zabavište, dodaje se u saopštenju.


"Ako osećate bol, vreme je da dogovorite godišnji. To znači da je stres počeo da uzima danak i ostvlja tragove na vašem telu", kaže Rej Sadun, specijalista za mentalno zdravlje i oporavak od zaisnosti. "Ako se često budite s glavoboljama to može značiti da tokom noći škripite zubima zbog stresa. Nekoliko dana godišnjeg pomoći će vam da se opustite", dodaje.\n"Ako ste primetili da trošite više, da kupujete više odeće nego inače ili da ste počeli da trošite na igre na sreću to znači da tražite da vam je potrebno da vam se podigne nivo dopamina kako bi ste se lakše nosili sa stresom i iscrpljenošću", kaže psihijatrica Mendi Klopers.\n"Ako se neko oseća preplavljeno ili preopterećeno, puno mu je lakše da eksplodira ili implodira. Ako se dogodi ovo drugo, osoba počne da se izoluje i manje učestvuje u svakodnevnim aktivnostima. Ako, pak, eksplodiraju, biće više reaktivni nego inače. Brže će se iznervirati i reći stvari koje inače ne bi. Naposletku, ako primetite da se ponašate drugačije nego inače, vreme je za odmor", kaže terapeut JF Benua.\nRazdražljivi ste, niste koncentrisani, a uz to ste letargični i to sve je uzrok čestih grešaka na poslu. Iako je normalno pogrešiti, ako to počne da se događa stalno, to bi mogao da bude znak da ne možete da se koncentrišete na posao i da vam treba odmor, pišeEat this.


Negotin: U Negotinu je na površini od preko 2000m2 svečano otvorena autobuska stanica“ Nikolić prevoz „ | TV Istok\nU Negotinu je na površini od preko 2000m2 svečano otvorena autobuska stanica“ Nikolić prevoz “ sa pratećom infrastrukturom. Simboličnom presecanju crvene trake prisustvovale su brojne istaknute ličnosti iz političkog, kulturnog i javnog života ovog dela Srbije i šire.\n„Blagoslovi Bože naš sve one koji će u ovom objektu raditi, i sve putnike koji će odavde putovati“, glasi deo molitve kojom je episkop timočki Ilarion započeo čin osvećenja novoizgrađene autobuske stanice „Nikolić prevoz“ u Negotinu. Ovaj objekat predstavlja najmodernije zdanje autobuske stanice u ovom delu Srbije. Čete putnika koji već skoro dve decenije ukazuju poverenje kompaniji „Nikolić prevoz“ dovoljan su podstrek i motiv da ova kompanija svoje poslovanje podigne na najviši nivo, sa kojega danas posluje, a sve u službi zadovoljnih korisnika njihovih usluga. Sinboličnu crvenu traku su svečano presekli Bratislav Gašić direktor BIA i Goran Nikolić vlasnik kompanije “ Nikolić prevoz „. Vladika timočki Ilarion dajući svoj blagoslov, rekao je da je uspeh kompanije „Nikolić prevoz“ uslovljen slogom među ljudima, u ovom slučaju između vlasnika pomenute firme i društvene zajednice.\n„Ovo je događaj od izuzetne važnosti za Negotin, pored ove velelepne zgrade koja krasi naš grad, veliki broj ljudi je ovde našao i zaposlenje, što je između ostalog i težnja svih nas“, rekao je ovom prilikom Vladimir Veličković predsednik privremenog organa opštine Negotin.\n„Najsavremeniji poslovni objekat trenutno u Negotinu uz koji neizostavno ide i besprekorni vozni park označava naš ozbiljan pristup i odgovornost koju imamo prema našim putnicima“, istakao je Goran Nikolić vlasnik pomenute kompanije, zahvaljujući svima koji su se odazvali da prisustvuju ovoj svečanosti.\nGradjevinski radovi su završeni u predviđenom roku, a u narednom periodu predstoji i upošljavanje novih kadrova.\nGodina na izmaku može se oceniti kao rekordna, kada je u pitanju broj poutnika koji su koristili usluge „Nikolić prevoza“, tu činjenicu potvrđuje i podatatak da je u ovoj godini otvoreno i više linija kako u domaćem tako i u međunarodnom saobraćaju, ističu nadležni u ovoj kompaniji.\nPrevious : Pomoć sve većem broju poljoprivrednih proizvodjača u Knjaževačkoj opštini\nNext : Brojne Odluke na 19. Sednici Gradskog veća grada Zaječara


Francuska: Uhapšena tri muškarca zbog divljih borovnica\nBranje divljih ili neobrađenih borovnica ne bi trebalo da pređe određenu količinu i zabranjeno je noću u Francuskoj. Propisana kazna za ovo učinjeno delo mogla bi da pređe 45.000 evra i tri godine zatvora, prenosi Le Figaro.\nU noći sa ponedeljka na utorak, 10. avgusta, tri muškarca uhapšena su u okviru kontrolne operacije u Regionalnom parku prirode Ballons des Vosges. U pitanju je 96 kg borovnica koje su imali u posedu, dok branje divljih ili neobrađenih borovnica ne sme prelaziti 10 kg (pet litara) po osobi i u svakom slučaju branje je zabranjeno noću.\nPrestupnici koji se ne odupru iskušenju rizikuju kaznu četvrte klase, a ako je količina prevelika (veća od 10 kilograma), kazna može da pređe do 45.000 evra i tri godine zatvora, precizira Matin Ciril Gerard, kustos u ovom masivu.\nTagovi: 3 godine zatvora - 96 kilograma - branje borovnice - Francuska - hapšenje


KOZARAC: Radar za 5h evidentirao 1.005 saobraćajnih prekršaja - Kozarac.ba\nZabrinjavajući je podatak da je na dionici puta u naseljenom mjestu Kozarac, za pet sati rada ovaj radar evidentirano 1.005 prekršaja ili 3,35 prekršaja u minuti, saopćeno je iz ovog CJB Prijedor.\nUređaj „Ramer 10“ posjeduje memoriju na koju policajac ne može da utiče, čime se eliminira mogućnost korupcije.\nVozačima koji su počinili prekršaj evidentiran „Ramer 10“ radarom, obavještenje o učinjenom prekršaju dostavlja se na prijavljenu adresu prebivališta. Radarskim sistemom „Ramer 10“ na području Centra javne bezbjednosti Prijedor vršena je kontrola u periodu od 29.jula do 22.augusta, automatskim mjerenjem dopuštene brzine.\nKontrola brzine kretanja vršena je na putnim pravcima gdje se prema evidencijama statističkih podataka najčešće događaju saobraćajne nezgode s teškim i smrtnim posljedicama, čiji je uzrok u najvećem broju slučajeva brzina kretanja.\nRadarski sistem „Ramer 10“ na području Centra javne bezbjednosti Prijedor svakih sat vremena evidentirao je prosječno 26,2 prekršaja prekoračenja brzine učesnika u saobraćaju.\nIz Centra javne bezbjednosti Prijedor apeliraju na vozače motornih vozila da prilikom učestvovanja u saobraćaju poštuju saobraćajna pravila i propise.


Počela gradnja kružnog toka: Traži se rješenje za direktno priključenje MZ Hrasno Brdo\nObjavljeno: 06.03.2017. u 18:01\nIzgradnja kružnog toka na dionici Južne longitudinale u naselju Hrasno izazvala je negodovanje i proteste građana naselja Hrasno Brdo zbog, kako ističu, projektnog rješenja koje im onemogućava direktno uključivanje u kružni tok.\nRadna grupa koju je formirao ministar saobraćaja Kantona Sarajevo Mujo Fišo, kako bi riješili ovaj problem održala je drugi sastanak, na kojem su uz resornog ministra, predstavnici Direkcije za ceste KS, Zavoda za planiranje razvoja KS, Općine Novo Sarajevo i Mjesne zajednice Hrasno Brdo pokušali doći do prihvatljivih i tehnički provodljivih rješenja koja bi zadovoljila potrebe mještana naselja i omogućila nastavak izgradnje ove saobraćajnice i kružnog toka.\nIskazana je zajednička spremnost da se pokušaju naći bolja projektna rješenja. Sa projektantom ove dionice sutra će biti održan sastanak i izlazak na teren kako bi se pokušalo, uz već planirana četiri priključka, naći rješenje i za ovaj dodatni direktni priključak iz ovog naselja, vodeći računa o prostornim mogućnostima i propisanim procedurama.\n- Mi smo iznijeli nekoliko mogućih rješenja, ali moramo na mjestu događaja vidjeti da li je i na koji način to izvodljivo zbog velike denivelacije terena planiranog kružnog toka i postojećih saobraćajnica. Nadamo se najboljem rješenju zbog građana ove mjesne zajednice i velikog broja motornih vozila koja se kreću ovim saobraćajnicama, a posebno u jutarnjim satima - istakao je Jasmin Milić, stručni savjetnik u općinskom odjeljenju za komunalne poslove.\nMinistar Fišo obećao je da će se pronaći optimalno rješenje. Projekt jeste usvojen, prošao je javne rasprave, općina je dala građevinsku dozvolu, ali očigledno da zbog potreba stanovnika ovog naselja treba pokušati naći bolja rješenja, kazao je Fišo.\nSvoju zahvalnost na iskazanoj volji za rješavanje ovog problema istakao je i predstavnik građana naselja Hrasno Brdo Enver Zornić, a koji su nedavnim protestima i blokadom saobraćaja iskazali svoje nezadovoljstvo projektnim rješenjima. Uz isticanje da ne žele ugroziti projekt izgradnje druge faze Južne longitudinale, naglasili su da žele da i stanovnici Hrasnog Brda imaju priključak na gradsku saobraćajnicu, što im se predloženim rješenjem oduzima i usmjerava ih na magistralni put prema Vracama, a što je za njih, kako naglašavaju, neprihvatljivo, saopćeno je iz Pres-službe Vlade KS.


16.03.2017. - 19:51h 13:16h Autor: Pravoslavna veronauka\nDolazak sveštenika u dom treba da pričinjava veliko zadovoljstvo jer imamo priliku da prisustvujemo porodičnoj molitvi u okviru koje se sveti vodica. Sveštenik se obično najavljuje, a u nekim mestima je dugo godina ustaljen redosled osvećenja i na nama je da se sa sveštenikom dogovorimo u kom terminu da nas poseti. Osvećenje vode se najčešće obavlja pred krsnu slavu, Božić, Vaskrs i kada za to osetimo potrebu. Kod pravoslavnih Grka ima dosta porodica koje zahtevaju od svojih sveštenika, da neizostavno svakog meseca dolaze i vrše osvećenje vode po domovima.\nSveta vodicasveta vodaosvećena vodicaosveštavanje domaDomSveštenikVeraReligijaPravoslavljeObičajSlavaBožićUskrs


Razvijen sistem koji predviđa vrijeme smrti sa 90 odsto tačnosti!\n22.01.2018 13:45 | Srna\nStenford - Naučnici sa univerziteta Stenford razvili su sistem koji može da predvidi kad će pacijenti umrijeti sa tačnošću od 90 odsto!Algoritam predviđa smrtnost svakog pacijenta unutar 12 mjeseci, te koristi to predviđanje kako bi dao preporuku za "palijativno staranje" /zdravstveno, socijalno, emotivno/.\nIako to, na prvi pogled, djeluje jezivo, naučnici tvrde da bi njihov rad mogao znatno da pomogne pacijentu i njegovoj porodici - navodi "Dejli mejl".\nNaučnici objašnjavaju da postoji ogromna razlika između načina na koji pacijenti žele da prožive ostatak život i načina na koji se to stvarno i dogodi.\nIstraživanja pokazuju da 80 odsto Amerikanaca želi da provede posljednje dane u vlastitom domu, ali da 6o odsto, na kraju, umre u bolnici.\nKako bi umanjili ovu disproporciju, naučnici su "istrenirali"/popunili duboku neuralnu mrežu podacima Elektronskog zdravstvenog arhiva iz Stenfordske bolnice i Dječje bolnice "Lusil Pikar" sa podacima dva miliona pacijenata.\nUspjeli smo da izgradimo predvidljivi model koristeći prikupljene podatke. Sama količina podataka omogućila nam je da izgradimo model predviđanja smrtnosti na osnovu svih uzroka, umjesto da se to radi po modelu za speciFičnu bolest ili demografske grupe - objašnjavaju istraživači.\nZa kvalitetno "palijativno staranje" nije nužno najbitnije tačno znati od čega pacijent umire.\nNaš pristup koristi "duboko učenje" - pregled pacijenata primljenih u bolnicu i identifikovanje onih kojima će ta vrsta staranja najvjerovatnije biti potrebna, navodi se u studiji.


SPO želi lakši pristup austrijskom državljanstvu\nBEČ – Socijaldemokratska partija Austrije (SPO) želi lakši pristup austrijskom državljanstvu, to jest da stranci već nakon šeste godine boravka u zemlji dobiju pravo na austrijski pasoš, a deca rođena u Austriji bi trebalo da dobiju automatski državljanstvo.\nSocijaldemokrate smatraju da bi stranci trebalo već od šeste godine legalnog boravka, ako ispune sve dalje uslove, da dobiju pravo na državljanstvo.\nU slučaju kratkoročnog prekida boravka, do jednog semestra provedenog u inostranstvu, to vreme mora biti moguće nadoknaditi. Taj prekid ne bi trebalo, kao što je sada slučaj, da „poništi“ sav prethodni boravak u Austriji.\nSPO želi da se primeni i princip mesta boravka, kako bi deca rođena u Austriji odmah po rođenju dobila državljanstvo, ako je najmanje jedan roditelj najmanje pet godina legalno u Austriji.\nSmatra se „dezintegrativno“ što osobe rođene i odrasle u Austriji imaju problema da dobiju državljanstvo.\nTakođe, SPO želi da se smanje i finansijske prepreke na putu do austrijskog pasoša.\nTako državljanstvo treba da bude omogućeno svim osobama koje šest godina pre podnošenja molbe nisu u poslednjih 36 meseci pretežno živeli od socijalne pomoći.\nSavezne takse za dobijanje državljanstva u visini od aktuelno 1.115 evra treba, prema SPO, biti ukinute, a pokrajinske takse koje su različite da se ujednače na niskom nivou.\nZahtev SPO odbili su ministar unutrašnjih poslova Austrije Karl Nehamer i ministarka integracije Suzane Rab.\nOni su istakli da bi takva izmena zakona značila da bi ođednom pola miliona pripadnika trećih država ođednom moglo postati austrijski državljani, i to bez stranaca iz EU.\n„Ko želi austrijsko državljanstvo treba i da da odgovarajući doprinos društvu: Sami boravak u zemlji nije dovoljan“, poručuje Nehamer.\nMinistarka Rab ističe da je austrijsko državljanstvo blago koje ne sme da se deli šakom i kapom.\n„U Austriji nije važno odakle dolazi lice, već da li je spremno da da doprinos Austriji. To važi i za dobijanje državljanstva“, rekla je ona dodajući da Narodna partija Austrije (OVP) neće dozvoliti „državljanstvo pre integracije“.


Žena Bate Gašića dobila 2,5 miliona na nameštenim konkursima – Gerila\nGerila > Politika > Žena Bate Gašića dobila 2,5 miliona na nameštenim konkursima\nobjavljeno na Aug. 03, 2018 u 2:49 pm\nFirma „ADD production“ u vlasništvu Irene Gašić, supruge direktora Bezbednosno-informativne agencije Bratislava Gašića, dobila je oko dva i po miliona dinara (oko 21.000 evra) na tri ovogodišnja konkursa za medijsko sufinansiranje – u Kruševcu, Ćićevcu i Trsteniku. Upravo zbog dodeljivanja novca ovoj kompaniji Gašić je pre tri godine, kao gradonačelnik Kruševca, bio u sukobu interesa, kako je tada utvrdila Agencija za borbu protiv korupcije.\nPROČITAJTE JOŠ: RISTOVSKI ISPAO GLUP NA KVADRAT: POSLE ONOLIKOG ŠLIHTANJA VUČIĆU MORAO DA PROSI DA BI ZAVRŠIO FILM!\nNa sajtu grada, međutim, nije moguće pronaći informacije za šta je tačno ova firma dobila novac – o čemu je projekat koji je pobedio na konkursu, koje novinarske priče će ova kompanija izraditi i gde će ih objaviti – s obzirom da ova firma nije vlasnik nijednog medija. Nisu poznata imena ni članova komisije koji su novac dodelili.\nTokom prethodne tri godine novac ovoj firmi preko projektnog finansiranja dodelilo je i Ministarstvo kulture i informisanja – blizu dva miliona dinara.\n„Što se tiče sukoba interesa u procesu konkursnog sufinansiranja, on se dovršava tvrdnjom da član komisije za ocenu projekata ne može biti javni funkcioner. Organi vlasti imaju toliko poslušnih “medijskih stručnjaka” i fantomskih novinarskih i medijskih udruženja da ovu zakonsku normu mogu da poštuju. Ništa ih ne košta“, kaže Sejdinović.\n„Brojni skandali koji već skoro deceniju prate Gašića i njegovu medijsku porodicu – i u pogledu odlivanja novca građana ka njegovim džepovima, ali i u pogledu njegove uloge u katastrofalnoj privatizaciji medija – u normalnim, demokratskim državama sigurno bi polučili političku odgovornost, ali bogami i krivičnu. Ali on je, umesto toga, u Srbiji politički napredovao, i to je jeziva poruka koju ova visokokorumpirana vlast šalje pasivnom društvu, a koja uveliko prevazilazi medijsku sferu“, zaključuje Sejdinović.\nOčekivano, najviše novca na ovogodišnjem konkursu u Kruševcu dobila je televizija Kruševac (RTK) Radoice Milosavljevića (na slici iznad), skoro devet i po miliona dinara (preko 76.000 evra).\nU vlasništvu Gašićeve porodice nalaze se i televizije „Zona“ i „TV Plus“, prema podacima Agencije za poslovne registre. Kao što je već navedeno, supruga Bratislava Gašića vlasnica je firme „ADD production“, a sin Vladan je osim televizije „Zona plus“, vlasnik i firme „BNZ-Higijenic“ koja je ranije takođe dobijala novac na medijskim konkursima. Bratislav Gašić, prema poslovnom registru, vlasnik je firme „Saco“ i direktor u „Avia – Saco“. Mlađi brat direktora BIA Bratislava Gašića, Boban, poseduje konditorsku kompaniju „BG-produkt“. Vlada Srbije ga je krajem prošle godine postavila za predsednika Nadzornog odbora Kliničkog centra Niš.\nTagovi2 i po miliona2 i po miliona dinarabata gašićbata keramičarbata santosbratislav gašićirena gašićkonkursinamešteni konkursinaprednjacisnssrpska napredna strankasuprugasupruga bate gašićažena bate gašića


U prethodnih pet i po godina proces pridruživanja Crne Gore EU uglavnom je bio usmjeren na birokratski apsket, otvaranje poglavlja, što ne znači da je naša država istovremeno ispunjavala evropske standarde neophodne za članstvo. Nezvanični izvještaj Evropske komisije za poglavlja 23 i 24 nije optimističan i ukazuje da će u narednom periodu od ključnog značaja biti da Crna Gora pokaže kredibilan i održiv napredak u svim oblastima vladavine prava i ljudskih prava, što podrazumijeva "uključivanje svih relevantnih institucija i aktera uključujući i široku i snažnu političku odlučnost i odgovornost".\nKada je u pitanju antidiskriminacija, još uvijek se sporo preduzimaju koraci na integraciji osoba sa invaliditetom, pripadnika LGBTIQ zajednice i Roma. Razlog za zabrinutost je i neadekvatna borba protiv diskriminacije u oblasti zapošljavanja, posebno političkog i nacionalnog zapošljavanja. Afera "Snimak" još uvijek je bez epiloga, gotovo svakodnevno smo svjedoci novih afera i brojnih zloupotreba u toku izbornog procesa a bez adekvatne reakcije nadležnih institucija. Iz EK upozoravaju da uprkos stalnim navodima o zloupotrebi javnih sredstava za svrhe političkih partija, Agencija za sprječavanje korupcije (ASK) nije mogla da utvrdi postojanje tih zloupotreba.


Studenti u RS prijete protestima - Istinito.com - Ne budi ovca!\nPočetna > BIH > Društvo > Studenti u RS prijete protestima\n17. Aprila 2019. Istinito358Leave a Comment on Studenti u RS prijete protestima\nStudenti dva javna univerziteta u Srpskoj sve su bliže odluci da organizuju proteste zbog opstrukcije akreditacije tih ustanova.\nPredstavnici studenata na oba univerziteta ističu da bi to uskoro mogao biti njihov odgovor i način da se pokaže nezadovoljstvo nekoliko desetina hiljada studenata u RS zbog toga što u Agenciji za razvoj visokog obrazovanja i osiguranje kvaliteta – HEA BiH odbijaju da upišu univerzitete u Banjaluci i Istočnom Sarajevu u Registar akreditovanih visokoškolskih ustanova u BiH.\n– Dajemo punu podršku ministarstvu i rektorima da pokušaju da riješe tu situaciju drugim linijama, ali se ne može ni predugo čekati, jer ćemo doći do nekih studentskih problema i toga da nam studentska razmjena dolazi u pitanje. Zbog toga još nemamo neki datum za proteste, ali svakako to ozbiljno razmatramo. Ako se odlučimo na proteste, to ćemo ozbiljno organizovati, da zaista pokažemo da su studenti nezadovoljni – kaže predsjednik Studentskog parlamenta Univerziteta u Banjaluci Nemanja Babić.\nNaredne sedmice planiran je i sastanak predstavnika studenata oba javna univerziteta na kojem će se zauzeti zajednički stav o organizovanju eventualnih protesta.\n– Za sve nas na univerzitetu je ova opstrukcija neprihvatljiva i nepravedna, te smatramo da se radi o provokaciji. Svakako se nećemo libiti da reagujemo – kaže predsednik Studentskog parlamenta Univerziteta u Istočnom Sarajevu Uroš Bjelica.\nZbog problema sa upisom univerziteta iz RS u državni registar, u Agenciji HEA rad su već zamrznuli predstavnici iz RS koji će učestvovati samo u aktivnostima koje vode rješavanju ove krize u visokom obrazovanju.\nTagged istinito protesti studenti univerzitet\nCvijanović razgovarala sa delegacijom OHR\nU toku sastanak Dodika, Čovića i Izetbegovića


Čadež u Makedoniji : otklanjamo barijere – povezujemo privrednike – Balkanekspresrb.rs\nPREDSEDNIK Makedonije Đorge Ivanov podržao je aktivnosti privrednih komora Zapadnog Balkana na jačanju ekonomskih veza i otklanjanju barijera za više trgovine i investicija u regionu.“\nTo je izjavio Marko Čadež, predsednik Privredne komore Srbije, koji je sa kolegama Brankom Azeskim i Safetom Grdžalijom, predsednicima komora Makedonije i Kosova, danas na Ohridu razgovarao sa makedonskim predsednikom.\nPo rečima Čadeža, predsednik Ivanov je posebno istakao značaj uključivanja privrednika Zapadnog Balkana i njihovih poslovnih asocijacija u realizaciju Berlinskog i Brdo – Brioni procesa, kroz sprovođenje projekata Komorskog investicionog foruma za jačanje kapaciteta naših privreda i njihovo povezivanje da zajednički nastupaju na trećim tržištima i tenderima za izgradnju infrastrukturnih projekata u regionu i svetu.\n„To će omogućiti da pred potencijalne investitore i kupce naših proizvoda izađemo sa objedinjenom, konkurentnijom regionalnom ponudom i zajednički, organizovani u konzorcijume, predstavimo izvozne i investicione potencijale naših privreda pojedinačno i regiona u celini“ – objašnjava Čadež.\nDa bi naše privrede što jače izašle na strana tržište i pred strane investitore, neophodno je da jedni drugima ne pravimo nove prepreke u poslovanju i otklonimo postojeće necarinske barijere koje predstavljaju smetnju privrednicima u svakodnevnom poslovanju, naglašava Čadež.\nTako će se, kaže predsednik PKS, makedonska i srpska komora, kako se problem sa pšenicom ne bi ponavljao, angažovati, u skladu sa nedavno postignutim dogovorom nadležnih ministarstava i drugih državnih institucija, da se što pre izjednače cene fitosanitarnih uverenja, inovira bilateralni sporazum o bezbednosti hrane i veterinarstva i kao trajno rešenje obezbedi međusobno priznavanje sertifikata.\nZajednički boravak na Ohridu predsednici srpske, makedonske i kosovske komore iskoristili su za dogovore o daljim bilateralnim i aktivnostima u okviru regionalnih inicijativa. Posebna pažnja je posvećena realizaciji projekata Komorskog investicionog foruma za podršku privredama, koji su predstavljeni i makedonskom predsedniku . Reč je projektima kao što su ustanovljavanje regionalne E-platforme i platforme za razvoj MSP sektora, formiranje konzorcijuma kompanija iz regiona, uspostavljanje regionalnog edukativnog centra i uvođenje dualnog obrazovanja za koje su zainteresovani i makedonska privreda i komora.♦\nTagsMarko Čadež PKS Đorge Ivanov


RTS :: Nikolić: Spremni smo za novu sezonu, nadamo se da će navijači biti sa nama\nFudbal Nikolić: Spremni smo za novu sezonu, nadamo se da će navijači biti sa nama\nsreda, 29. jul 2020, 16:07 -> 16:13\nMladi fudbaler Crvene zvezde Veljko Nikolić, jedan od strelaca u pobedi protiv Borca iz Banjaluke od 3:0, izjavio je da ekipa spremno dočekuje start sezone i izazove koji predstoje na domaćoj i evropskoj sceni.\nNikolić je postigao gol u poslednjoj proveri u okviru priprema, u kojoj je Zvezda savladala banjalučki Borac sa 3:0.\n"Očekuje nas dugo i teško prvenstvo, kao i kvalifikacije za Ligu šampiona. Noge jesu teške, međutim mi smo spremni na sve i u svakom meču idemo na pobedu. Iskreno, jedva čekam da počne prvenstvo. Glavni cilj je osvajanje titule prvaka, kao i prolaz u grupnu fazu Lige šampiona", rekao je NIkolić za klupski sajt.\nMladi fudbaler Zvezde istakao je da će mu nedostajati navijači.\n"Sve uspehe do sada smo prosavili sa njima, nedostajaće nam huk sa tribina, navijači su naš 12. igrač. Bili su tu i u pobedi i u porazu, davali su nam vetar u leđa kad god je bilo potrebno. Mi ćemo dati sve od sebe da ih obradujemo, iako oni neće biti tu. Nadam se da će se situacija sa koronavirusom uskoro smiriti i da će zvezdaši biti ponovo sa nama u novim pobedama", poručio je Nikolić.\nCrvena zvezda u subotu igra svoj prvi zvanični meč u okviru nove sezone, kada na stadionu "Rajko Mitić", dočekuje ekipu Novog Pazara.\nStanković naučio Feraru kako se izgovara Crvena zvezda\nZvezda rutinski do pobede protiv Napretka i prednosti na liderskoj poziciji\nMančester junajted zbog korone izgubio 25 miliona evra


Oružane snage BiH prodaju krševe, kasni nabavka novih vozila – Banjaluka24\nMinistarstvo odbrane Bosne i Hercegovine raspisalo je javni poziv za prodaju 110 polovnih vozila vrijednosti oko 340.000 KM, dok je Savjet ministara BiH istovremeno prolongirao realizaciju odluke teške 21,2 miliona KM za unapređenje motornih vozila u Oružanim snagama BiH na 2022. godinu.\n“Ta odluka o unapređenju motornih vozila donesena je bez zaokružene finansijske slike i za cijeli iznos, a onda se svake godine obezbjeđuje po dio sredstava. Istina je da su izraubovana vozila skupa za održavanje, ali je i istina da bi se velike uštede mogle napraviti u Ministarstvu odbrane, a to se ne čini. Ministarstvo ima rezerve koje bismo mogli napraviti i mnoge stvari zatvoriti, mimo redovnog održavanja”, rekla je Dušanka Majkić, član Zajedničke komisije za odbranu i bezbjednost parlamenta BiH.\n“Stari Savjet ministara BiH prihvatio je pregled odbrane i u sklopu toga ide i finansiranje nove opreme i taj iznos je oko 300 miliona KM. Ima dosta stvari koje su problematične, ali problem je što se u Ministarstvu odbrane teško može naći adekvatan sagovornik. Nema spremnosti da se raspravlja na temu efikasnosti, odnosno šta se dobiva za toliki budžet koji se ulaže”, rekla je Majkićeva.


- Kažu da Rusija mora da ''pretrpi poraz'', da moraju da ''pobede Rusiju'', da je nateraju da ''izgubi na bojnom polju''. Verovatno nisu dobro učili u školi - rekao je Lavrov, prenosi RIA Novosti.\nRuski ministar je izrazio uverenje da će Zapad na kraju morati da prizna "realnost koja se stvara" na zemlji.\n- Biće prinuđen da prizna da je nemoguće stalno nekažnjeno ugrožavati vitalne interese Rusije, Rusa, gde god da žive - istakao je Lavrov.\nBONUS VIDEO: POGLEDAJTE RUSKE TENKOVE U AKCIJI - Snimci DNR prikazuju napade na položaje ukrajinske vojske\nRusija Ukrajina Sergej Lavrov rat u Ukrajini Rusija vesti Rusija Ukrajina rat Ukrajina vesti rat u Ukrajini najnovije vesti\n07. 07. 2022. u 07:16 >> 18:52\nKO POSLE BORISA? Kreću nagađanja o tome ko će biti novi premijer Britanije\n07. 07. 2022. u 18:24


ČR prostřednictvím projektu GEOtestu Brno věnovala Bosně a Hercegovině vůz na odpady fy KOBIT - EnviWeb.cz\nČR prostřednictvím projektu GEOtestu Brno věnovala Bosně a Hercegovině vůz na odpady fy KOBIT\nFirma GEOtest Brno darovala v rámci projektu ZRS v Bosně a Hercegovině municipalitě Cazin vůz na svoz komunálního odpadu od jíčinské firmy KOBIT.Vůz na podvozku MAN byl slavnostně předán v listopadu t.r.za přítomnosti českých a bosenských činitelů.\nZDROJ: EnviWeb, tiskoviny BaH\nDonacija Vlade Češke Republike opcini Cazin\nDelegacija Ambasade Češke Republike u BIH na čelu sa ambasadorom Tomašom Sunjogom, predstavnicima čeških kompanija "Geotest" iz Brna i "Kobit" boravila je danas u Cazinu i u sklopu projekta Češke razvojne saradnje tamošnjem javnom komunalnom poduzeću "Čistoća" predali ključeve novoga vozila za prikupljanje i transport otpada.\nTokom susreta češkoga ambasadora u BiH Tomaša Sunjoga i njegovih saradnika, predstavnika "Geotesta" iz Brna,Geotestovog direktora u BIH Damira Kasuma, s načelnikom Općine Cazin Nerminom Ogreševićem i predsjedavajućim Skupštine USK-a Admirom Hadžipašićem razgovaralo se o projektu Češke razvojne saradnje i mogućnostima isporuke tehnologije za uvođenje integriranog sistema upravljanja otpadom u USK.\nU sklopu ovoga projekta češka kompanija "Geotest" je JKP "Čistoća" donirala novo vozilo za prikupljanje i transport otpada vrijedno 430.000 KM. Komunalna privreda je bitan segment za približavanje BIH Evropskoj uniji. Češka Vlada financijski podržava ovaj projekt sredstvima Češke razvojne saradnje a realiziraju ga poduzeća iz Češke. Općinski načelnik Nermin Ogrešević je prilikom susreta sa češkom delegacijom podsjetio na činjenicu kako Općina Cazin sa Ambasadom Češke Republike već uspješno razvija kulturnu saradnju koju treba proširiti i na ostale oblasti. Ključeve novog vozila za prikupljanje i transport komunalnog otpada primio je direktor JKP "Čistoća" u Cazinu Said Samardžić.


Kupili deo keja za 36 miliona pa dobili kredit u istoj vrednosti | Novine Toronto\nKupili deo keja za 36 miliona pa dobili kredit u istoj vrednosti\nSportska akademija Kočović kupila je pre tri meseca deo obale na Zemunskom keju za 36 miliona dinara, a nedavno joj je Fond za razvoj odobrio dugoročni kredit u identičnom iznosi, saopštio je portal Insajder.\nAkademija Kočović je firma u vlasništvu Marka Kočovića, sina Dragoljuba Kočovića, koji je u vreme kupovine bio vršilac dužnosti podsekretara Sekreterijata za sport i omladinu Gradske uprave grada Beograda.\nKako je portalu Insajder potvrđeno u sekreterijatu, Kočoviću je u međuvremenu istekao mandat i on više nije angažovan u Gradskoj upravi.\nInsajder navodi da je zanimljiva činjenica da je Sportskoj akademiji Kočović koja je pre tri meseca za 36 miliona dinara kupila deo obale na Zemunskom keju, Fond za razvoj 12. oktobra 2017. godine odobrio dugoročni kredit u identičnom iznosu za ulaganje u nabavku opreme za sportske aktivnosti - fitnes, teretanu i trajna obrtna sredstva.\nOva kupovina izazvala je pažnju javnosti zbog činjenice da je kao gradsko građevinsko zemljište otuđen deo obale, kao i to što je parcelu kupila firma u vlasništvu sina bivšeg gradskog funkcionera Dragoljuba Kočovića.\nKako saznaje Insajder, u postupku javnog nadmetanja za prodaju parcele na keju učestvovalo je pet ponuđača, a najveću cenu ponudila je Sportska akademija Kočović.\nUrbanističkom planom je bilo predviđeno da se na toj lokaciji gradi sportski kompleks, a od pravnih lica koja su učestvovala u licitaciji jedino se akademija Kočović bavi sportom dok su među ostalim ponuđačima bile dve građevinske firme koje se bave pretežno izgradnjom stambenih objekata i jedna konsultantska kompanija.\nAkademiji Kočović prodati je zemljište površine 600 kvadratnih metara za 36 miliona dinara, odnosno za oko 300.000 evra, a na osnovu procene Uprave javnih prihoda grada Beograda utvrđeno je da kvadratni metar na toj lokaciji košta samo 176 evra, odnosno 13 miliona dinara za 600 kvadrata.\nKako navodi Insajder, prilikom procene nije razmatrana namena lokacije već je cena određena poređenjem sa cenom građevinskog zemljišta u okolini.


Inicijativa /Privrednici daju konkretan prijedlog Vladi FBiH za očuvanje radnih mjesta / Radio Sarajevo\n23. 03. 2020. u 14:20:00 M. R. S.\nKrizni štab za privredu Federacije BiH, koje čine predstavnici Udruženja poslodavaca i Privredne komore, najkasnje do sutra bi trebao uputiti Federalnoj vladi zahtjev po kojem bi i Vlada preuzela dio tereta u isplati plaća radnicima koji ne rade.\nOvu inicijativu uputio je Suad Ećo, osnivač i vlasnik bosanskohercegovačkog brenda Inside by Ećo, a cilj je, kako nam je kazao, očuvanje radnih mjesta.\nOn predlaže da se za mart, april i maj za sve firme donese uredba po kojoj su poslodavci obavezni isplatiti radniku 80 odsto minimalne plaće, a razliku od 20 odsto, te poreze i doprinose da preuzme Vlada.\nKako je pojasnio za Radiosarajevo.ba, ovo se odnosi na radnike u svim firmama u Federaciji BiH, koji ne rade zbog situacije s pandemijom novog soja koronavirusa i mjera koje se poduzimaju u sprječavanju širenja oboljenja COVID-19.\nFoto: Dženan Kriještorac / Radiosarajevo.ba: Suad Ećo\nPredlaže i donošenje odluke o zabrani otpuštanja radnika naredna tri mjeseca.\nIstakao je da ove odluke Vlada treba hitno donijeti.\n"Zvalo me je puno proizvođača namještaja. Mi smo skoro dva mjeseca u problemu. Kada je krenulo u Italiji, mi smo već osjetili. Dva mjeseca trpimo teret, isplaćujemo pune plaće, slali smo ljude na godišnje odmore tako da smo i to iskoristili. Sve smo uradili. Ali šta dalje? Ide 1. april. Moramo znati ili ćemo radnike plaćati manje ili otkazi", kazao nam je Ećo.\nOn je i na svom Facebook profilu naglasio da su blokiane uplate od ino kupaca, da novih narudži nema, te da je domaće tržište potpuno blokirano.\nU izjavi za naš portal je naglasio da teret moraju svi podijeliti.\n"Ako ostane samo na poslodavcima, biće firme blokirane", dodao je Ećo i podsjetio da bi u slučaju otpuštanja radnici bili na teret biroa, odnosno države.\nTagovi: koronavirus koronavirus u BiH COVID-19 drvo industrija privreda plaća radnici otkaz Vlada FBiH pomoć doprinosi\n! / CIK naredbio ponovo brojanje glasova: Evo gdje će biti ponovljeni izbori


Evropska komisija (EK) je danas saopštila da će vladama Evropske unije predložiti paket mera za sveobuhvatno rešavanje imigracije i stavila do znanja da su moguće nove izmene u režimu "šengenskog prostora" bez granica i prava na azil.\nFrancuski list Mond hvali stav Berlina o prihvatanju velikog broja imigranata, ali upozorava i da se "u Evropskoj uniji sve zbiva kao da ni javnost, ni vlasti još nisu shvatile razmere drame".\nI dok ove svađe traju, primećuje Mond, "hiljade i hiljade ljudi, žene, deca svakodnevno beže iz Avganistana, Iraka, Sirije i kuda idu?". "Najpre beže u susedne Tursku, Liban, Jordan, gde je došlo dve trećine izbeglica, a potom u najbezbednije, najbogatije i najbliže područje - Evropu… gde postoji šengenska zona slobodnog kretanja", konstatuje francuski dnevnik.\nList napominje da je "EU mogla odlučiti da pruži veliku, izuzetnu pomoć izbeglicama u Libanu, Jordanu i Turskoj, ali to nije učinila, pa je sad na udarnoj liniji".\nMond dodaje da su dosad odbojne zemlje na istoku EU - Poljska, Mađarska, Češka, Slovačka te koje sada treba da pruže dokaze solidarnosti "jer su te zemlje i među onima koje su najviše privržene Šengenu - sloboda prometa je delom upravo obezbedila njihov ekonomski oporavak".\nDodajući da "nemačka kancelarka upozorava: Šengen neće izdržati ako Istočna Evropa ne preuzme svoj deo tereta" Mond zaključuje da "prostor bez granica mora biti preuređen" jer se "talasi izbeglica neće zaustaviti u dogledno vreme, a oni koji su za zatvaranje u nacionalne granice, kakve god im bile pobude, samo su prodavci opasnog zavaranja".


Jevtić: Akcija policije i hapšenje u Štrpcu čista politika - Radio Kosovska Mitrovica\nJevtić: Akcija policije i hapšenje u Štrpcu čista politika\n16. March 2022, 17:58\nPredsednik opštine Štrpce Dalibor Jevtić izjavio je da današnja akcija policije i hapšenje dvoje ljudi u toj sredini ima “čistu političku pozadinu”, zbog koje su, kaže, tamošnji stanovnici s pravom uznemireni.\nDalibor Jevtić izjavio je da akcija policije u Štrpcu imaju za cilj zastrašivanje preostalog srpskog stanovništva u toj opštini.\n“Pod izgovorom borbe protiv korupcije neko je sebi dao za pravo da izvodi akcije koje, po mom ličnom ubeđenju, imaju za cilj jedino zastrašivanje preostalog srpskog stanovništva u opštini Štrpce”, rekao je Jevtić medijima u Štrpcu.\nNaveo je da ga posebno zabrinjava to što je, kako je čuo, prilikom upada u prostorije Privremeneog organa opštine Štrpce radnicima naloženo da do daljnjeg ne dolaze na posao.\n“To je još jedna potvrda da se radi o čistoj politici i ničemu drugom”, kazao je Jevtić.\nPostavio je pitanje međunarodnim predstavnicima da li Albanci koji su na privremenoj vlasti u Prištini imaju podršku za ono što čine.\n“U tom smislu treba tražiti i njihovu odgovornost”, istakao je Jevtić.


Još jedna žurka u Beogradu: Priveden pevač, u objektu bilo 500 ljudi /video/ - 14.02.2021, Sputnik Srbija\nKomunalna milicija je uz pomoć policije privela večeras pevača Slobodana Radanovića, koji je nastupao u kafani na Starom sajmištu u Beogradu, preneli su... 14.02.2021, Sputnik Srbija\nvesti, komunalna milicija\n22:26 14.02.2021 (Osveženo: 00:19 15.02.2021)\nCC0 / / Mikrofon\nU tom trenutku, oko 18 časova, u objektu je bilo oko 500 ljudi, a pripadnici zakona su kaznili odgovorne za kršenje mera vlade u sprečavanju širenja virusa korona, izjavio je pomoćnik načelnika Komunalne milicije Ranko Šekularac.\nTo je drugo okupljanje danas u Beogradu na kome su prekršene mere vlade, a zbog koga je intervenisala Komunalna milicija.\nŠekularac je za Tanjug rekao da je u Gradskoj kafani bila organizovana muzika uživo.\n„Uz asistenciju brigade i interventne jedinice, Komunalna milicija je ispraznila lokal i pravno lice sankcionisala sa 300.000 dinara, a odgovorno lice sa 50.000 dinara“, rekao je Šekularac.\nNaveo je da su u toku konsultacije s nadležnim tužilaštvom u vezi sa preispitivanjem krivične odgovornosti za pravno i odgovorno lice tog lokala, zbog nepoštovanja mera vlade, za šta je, kaže, zaprećena novčana kazna ili kazna zatvora do tri godine, u zavisnosti od kvalifikacije dela.\n„Očekuje se stav tužilaštva u smislu određivanja pritvora i zadržavanja odgovornih lica za kršenje mera vlade“, rekao je Šekularac.\nRanije danas Komunalna milicija je u klubu u Bulevaru vojvode Bojovića prekinula tehno-žurku na kojoj je bilo prisutno 150 osoba.


U novoj akciji SIPA-e, uhapšeno pet službenika UIO\nPolicijski službenici Državne agencije za istrage i zaštitu jučer su započeli realizaciju operativne akcije kodnog naziva “Retro”.\nU dosadašnjem toku akcije, lišeno je slobode šest osoba, od kojih su pet službenici Uprave za indirektno oporezivanje BiH.\nUhapšeni su zbog postojanja osnova sumnje da su izvšili krivična djela organizovani kriminal, zloupotreba položaja ili ovlaštenja, primanje dara i drugih oblika koristi i davanje dara i drugih oblika koristi iz Krivičnog zakona Bosne i Hercegovine.\nIzvršeni su pretresi na sedam lokacija na području Velike Kladuše i Cazina. Tom prilikom su privremeno oduzeti predmeti i dokumentacija.\nNavedene aktivnosti realizuju se po naredbama Suda Bosne i Hercegovine i Tužilaštva Bosne i Hercegovine.\nNakon izvršene kriminalističke obrade u prostorijama SIPA-e, uhapšene osobe će biti predate u dalju nadležnost postupajućem tužiocu.\nUhapšen Radovan Veljović, osumnjičen za silovanje u Foči tokom rata 1992. godine


Budva dočekuje 200 boraca - Vijesti.me\nBudva dočekuje 200 boraca\nNajbolji rvači iz zemalja sredozemlja od 10. do 12. juna boriće se u Budvi za naslov prvaka Mediterana. Izvjesno je da će u Mediteranskom sportskom centru nastupiti borci iz 16 zemalja\nAutor: Slaviše Živaljević\nNajbolji rvači iz zemalja sredozemlja od 10. do 12. juna boriće se u Budvi za naslov prvaka Mediterana. Iako je prijavljivanje u toku, izvjesno je da će u Mediteranskom sportskom centru nastupiti borci iz 16 zemalja.\n- U olimpijskim disciplinama rvanja, slobodnom i grčko - rimskom stilu prijavilo se 186 takmičara, što je izuzetan broj i garant kvalitetnog nadmetanja. I ne samo to, ovo takmičenje je i prilika da naši takmičari u svojoj zemlji stiču međunarodno iskustvo, pošto je ovaj olimpijski sport u povoju u Crnoj Gori. Uporedo sa takmičenjem, biće održan i sudijski seminar na kojem će prva zvanja moći da dobiju crnogorski kandidati za sudije, kao i Skupština Mediteranske rvačke asocijacije. Osim standardnih crnogorskih reprezentativaca, Vladimira Radosavljevića, Predraga Stanjevića, Ivana Barca i Mirjane Martinović, imaće priliku da sakuplja iskustvo još nekoliko domaćih nada. Nadamo se i da će u narednom periodu biti novca i da naši takmičari učestvuju u kampovima pod pokroviteljstvom FILE - kazao je Velimir Babović, predsjednik Rvačkog saveza Crne Gore.\nKonferenciji za novinare su osim Babovića, prisustvovali i tehnički organizator Ranko Vukotić, i koordinator u Organizacionom odboru Danijela Lukšić.\n- Zahvalni smo međunarodnoj asocijaciji FILA na vrijednoj donaciji u opremi i tehnici za organizopvanje ovog šampionata, a nadamo se da neće izostati ni pomoć Ministarstva prosvjete i sporta, COK -a i opštine Budva. Ova opština je prepoznata kao uspješan organizator Svjetskog prvenstva u rvanju na pijesku prošle godine, pa je porastao i ugled RSCG u FILA, koja je pokazala veliku spremnost da pomogne u razvoju ovog sporta u Crnoj Gori. Naravno, prepoznala je i želju i akcije Saveza koji čini sve na popularizaciji i omasovljenju ovog sporta - zaključio je Vukotić.


BOJKOT IZBORA NA KOSOVU I METOHIJI\nNova komunistička partija Jugoslavije (NKPJ) poziva građane južne srpske pokrajine Kosova i Metohije da bojkotuju lokalne izbore zakazane za 03. novembar koje organizuje marionetski pro-iimperijalistički režim u Prištini. Bojkotom izbora građani treba da iskažu svoje protivljenje prema svim organima imperijalističke kvazi države u srcu Balkana, kao i otpor okupaciji i rasparčavanju naše domovine.\nInstitucije tzv. Republike Kosovo su samo posredni organi u izvršavanju vlasti zapadnih imperijalista uz pomoć njihovih marioneta, te otud bojkot lokalnih izbora predstavlja progresivan patriotski, slobodarski i antiimperijalistički čin svih građana koji žive na tlu Kosova i Metohije.\nOno što je posebno zgražavajuće u vezi tih izbora jeste stav buržoaske proimperijalističke vlasti u Beogradu koja se zalaže za njihovo uspešno organizovanje, poziva srpsko življe da se odazove na njih i učestvuje na njima sa sopstvenom listom. Takvim stavom buržoaski režim u Beogradu demonstrira potpunu poslušnost imperijalističkim centrima moći u Briselu i Vašingtonu i faktički priznaje "nezavisnost" Kosova, teritorije naše domovine koja je od 1999. godine pod okupacijom NATO soldateske. Otud je važno spomenuti da se bojkotom jasno iskazuje i protivljenje pro-imperijalističkoj politici buržoaske vlade koja slepo izvršava naredbe svojih gazda iz Vašingtona i Brisela. Vlada Srbije obmanjuje građane srpske nacionalnosti sa Kosova i Metohije time da će ako glasaju za njenu listu "Srpska", Beograd „biti više prisutan“ na toj teritoriji. NKPJ poziva Srbe i sve ostale građane Kosova i Metohije da ne nasedaju propagandi zvaničnog Beograda jer odavno je jasno da srpska buržoaska vlada nema nikakve interese koji mogu biti na bilo koji način oprečni interesima imperijalističke tamnice naroda Evropske unije, koja se jasno zbog svojih hegemonističkih interesa opredelila za nezavisnost Kosova.\nLista "Srpska" niti je srpska niti je patriotska, ona svojim učešćem na izborima doprinosi samo legalizovanju imperijalističkih ciljeva na tlu bivše Jugoslavije i Balkana. Zato na pozive zvaničnika Vlade Srbije na „jedinstvo u ovakvoj situaciji“ što podrazumeva jedinstvenu podršku listi "Srpska", treba odgovoriti jedinstvom u neizlaženju na lokalne izbore.\nNi druge srpske liste koje će se pojaviti na kosovskim izborima ne zastupaju ni za jotu drugačiji pristup kosovskoj problematici od vlade u Beogradu, i redom doprinose legalizovanju političkih institucija lažne države Kosovo, što samo i jedino predstavlja korist za imperijaliste.\nNKPJ poručuje da je 03. novembar dan kada će institucije lažne države Kosovo zadobiti žestok udarac i nepoverenje građana slabom izlaznošću na lokalne izbore. To je zalog za dalju borbu i otpor naroda protiv imperijalističke okupacije i ciljeva oličenih u stvaranju lažne države Kosovo. Naše jedinstvo biće grobar imperijalizma na Balkanu i drugde u svetu.\nZato poručujemo - jedinstveno u bojkot lokalnih izbora na Kosovu i Metohiji.


INVESTICIJA TEŠKA 100 MILIONA EVRA: Vetroelektrana Crni vrh gradiće se i na teritorij opštine Žagubice | TPKNEWS\n07:06 - 30/07/2021\nNaslovna/VESTI/LOKALNE VESTI/INVESTICIJA TEŠKA 100 MILIONA EVRA: Vetroelektrana Crni vrh gradiće se i na teritorij opštine Žagubice\nGrad Bor i opština Majdanpek stavili su na rani javni uvid plan detaljne regulacije područja vetroelektrane Crni vrh na teritoriji Bora, tj. opštine Majdanpek.\nPovod za izradu plana detaljne regulacije je namera investitora, kompanije Crni vrh Power doo iz Žagubice da izgradi vetroelektranu Crni vrh sa do 40 vetrogeneratora.\nPodručje planirane vetroelektrane Crni vrh se nalazi na tromeđi teritorija tri jedinice lokalne samouprave, Bor, Majdanpek i Žagubica, udaljeno oko 12 km od Žagubice, odnosno oko 17 km od Bora, piše Ekapija.\nTeritorija obuhvaćena Planom detaljne regulacije područja vetroelektrane Crni vrh obuhvata područje površine oko 2.935 ha i nalazi se na teritorijama grada Bora (deo KO Krivelj), površine oko 7.061 ha, opštine Majdanpek (deo KO Vlaole), površine oko 400 ha i opštine Žagubica (deo KO Žagubica i KO Laznica – selište), površine oko 1.829 ha.\nKako je navedeno u dokumentaciji, postupak donošenja odluke o izradi Plana detaljne regulacije i strateške procene uticaja na životnu sredinu za teritoriju opštine Žagubica je u toku.\nUnutar područja vetroelektrane planirano je postavljanje do 40 stubova vetrogeneratora – okvirno 14 na teritoriji Bora, 5 na teritoriji Majdanpeka i 21 na teritoriji Žagubice.\nMaksimalna visina ose gondole prema projektu bi trebalo da bude 130 metara, a do vrha lopatice 210. etara, sa prečnikom rotora do 160 metara.\n“Osnovni cilj izrade ovog Plana su utvrđivanje pravila uređenja i građenja, odnosno stvaranje planskog osnova za izdavanje odgovarajućih dozvola za izgradnju svih potrebnih objekata vetroelektrane VE Crni vrh”, stoji u PDR-u.\nVrednost ove prve domaće investicije u vetropark procenjena je na oko 100 miliona evra, a kako je ranije najavljeno, izgradnja vetroturbina snage do 50 MW trebalo bi da započne odmah po dobijanju građevinske dozvole.


Vi ste ovde: Početak Sistem obuke O sistemu obuke\nSistem obuke za jedinice lokalne samouprave uspostavljen je 2008. godine kao mehanizam za stručno usavršavanje službenika i izabranih zvaničnika u jedinicama lokalne samouprave, shodno njihovim potrebama za obukom. Sveobuhvatni cilj sistema je unapređenje rada jedinica lokalne samouprave sprovođenjem praktičnih obuka usmjerenih na razvoj specifičnih znanja i vještina.\nInicijalno sistemom obuke je upravljao Razvojni program Ujedinjenih nаcijа (UNDP) uz finansijsku podršku Švedske agencije za međunarodni razvoj i saradnju (Sida) i u saradnji sa domaćim institucijama Ministarstvom uprave i lokalne samouprave Republike Srpske i Savezom opština i gradova Republike Srpske, koji danas postepeno preuzimaju upravljanje sistemom i sprovođenje svih ključnih aktivnosti.\nU Federaciji Bosne i Hercegovine (FBiH) sistemom obuke za jedinice lokalne samouprave upravljaju Agencija za državnu službu, Federalno ministarstvo pravde i Savez općina i gradova.\nU ovim institucijama uspostavljene su jedinice za obuku za potrebe planiranja, upravljanja i ocjene obuke shodno strateškim dokumentima koje su usvojile vlade Republike Srpske i Federacije Bosne i Hercegovine.\nU Republici Srpskoj rad sistema obuke prati i usmjerava Komisija za obuku, kao koordinaciono tijelo u čijem sastavu su predstavnici Ministarstva uprave i lokalne samouprave, Saveza opština i gradova i Agencije za državnu upravu Republike Srpske.\nU saradnji sa jedinicama lokalne samouprave, uspostavljena su četiri regionalna lokaliteta za obuku, s ciljem približavanja obuke korisnicima i smanjenja logističkih troškova.\nTrenutno dostupna obuka je besplatna za jedinice lokalne samouprave, jer se finansira iz sredstava donatora i budžeta Republike Srpske, pri čemu jedinice lokalne samouprave snose troškove prevoza i smještaja za svoje službenike i odbornike. Kako bi bio moguć opstanak i razvoj sistema obuke u narednom periodu biće neophodno i učešće jedinica lokalne samouprave u njegovom finansiranju.\nParalelno s uspostavljanjem struktura sistema obuke i odgovarajućeg pravnog okvira, jedna od prioritetnih intervencija je i izgradnja kapaciteta u upravljanju ljudskim resursima na lokalnom nivou. S ciljem regulisanja tržišta obuke, pokrenut je konsultativni proces obezbjeđenja kvalitetа i akreditovanja edukatora i programa obuke.\nUNDP nastavlja pružati tehničku podršku razvoju sistema obuke, uz podršku Kraljevine Švedske.\nKao podršku mjerama štednje u javnoj potrošnji, sistem će ponuditi finansijski isplative načine obuke i stručnog osposobljavanja razvijanjem operativnog sistema za upravljanje učenjem (Learning Management System - LMS). U početku će LMS nuditi niz uvodnih kursevа dostupnih putem web stranica institucija sistema. U cilju obezbjeđenja kvalitetа i većeg uticaja obuke na rad službenika jedinica lokalne samouprave, predviđen je cjeloviti mehanizam obezbjeđenja kvalitetа radi definisanja standarda kvalitetа te obezbjeđenja kontinuiranog unapređenja sistema. Očekuje se da će navedene aktivnosti rezultirati daljnjim razvojem tržišta obuke kako bi ono uspješno odgovorilo na rastuće potrebe za unapređenjem kapaciteta službenika jedinica lokalne samouprave.\nStrаtegije obuke dostupne su nа: http://www.undp.ba/index.aspx?PID=36&RID=142 zа FBiH, odnosno http://www.undp.ba/index.aspx?PID=36&RID=114 zа Republiku Srpsku.\nIstočnа Ilidžа, Bijeljinа, Bаnjа Lukа, Trebinje.


E-učenje u Srednjoj školi UŠĆE – Srednja pravno-ekonomska škola "Ušće"\nSrednja škola UŠĆE svojim učenicima nudi više mogućnosti u vezi sa nastavom, a zbog kojih se kao škola izdvaja u odnosu na druge srednje škole.\nU nastavi đaci koriste elektronsku tablu, elektronsku đačku knjižicu, elektronski materijal, elektronsku biblioteku i tablet računare, koje koriste kao nastavno sredstvo na časovima – za učenje, proveru znanja, rekapitulaciju gradiva sa prethodnog časa, gledanje emisija i filmova u vezi sa školskim gradivom, čitanje stručne literature…\nNastava se snima ( audio snimak, video snimak, PowerPoint prezentacija ), a predavanja profesora prenose se u đačku elektronsku knjižicu, odakle ih svaki učenik može ponovo pregledati i utvrditi gradivo. Ukoliko je učenik odsutan iz škole, uvek je u mogućnosti da bude u toku sa gradivom koje se obrađivalo na času.\nE-učenje omogućava učenicima redovno praćenje nastave i u vanrednim okolnostima, kao što je trenutno epidemija virusa Covid-19. U cilju očuvanja zdravlja učenika i nastavnika i ostvarivanja prava učenika na obrazovanje, a na osnovu preporuke Ministarstva prosvete, nauke i tehnološkog razvoja, Srednja škola UŠĆE prešla je na onlajn nastavu 16. marta 2020. godine.\nTrudićemo se da kontinuirano pratimo inovacije u nastavi, kako bismo opravdali poverenje roditelja, ali i učenika.


Rogozin najavio novu rusku raketu srednje klase „Sojuz 6“ - 06.09.2019, Sputnik Srbija\nRogozin najavio novu rusku raketu srednje klase „Sojuz 6“\nDirektor „Roskosmosa“ Dmitrij Rogozin rekao je da ta državna korporacija planira da počne da proizvodi novu raketu srednje klase „Sojuz 6“, koju bi pokretao... 06.09.2019, Sputnik Srbija\nvesti, dmitrij rogozin, sojuz-5\n© Sputnik / Anton Denisov / Uđi u foto-galerijuGeneralni direktor "Roskosmosa" Dmitrij Rogozin\nDirektor „Roskosmosa“ Dmitrij Rogozin rekao je da ta državna korporacija planira da počne da proizvodi novu raketu srednje klase „Sojuz 6“, koju bi pokretao motor ruske proizvodnje RD-180.\n„Proizvodićemo još jednu raketu, srednje klase, ’Sojuz 6‘, koja će leteti uz pomoć motora RD-180. To je izlaz iz situacije koja će nastati, ako Amerikanci prestanu da kupuju taj motor za svoje potrebe. Tako mi nećemo izgubiti taj jedinstveni motor“, rekao je Rogozin novinarima.\nDirektor „Roskosmosa“ je podsetio na to da je uz pomoć motora RD-180 izvedeno 85 uspešnih letova američkih raketa-nosača „Atlas 3“ i „Atlas 5“, kao i da je taj uređaj prilagođen letovima sa posadom.\nPrvi RD-180 isporučen je SAD u januaru 1999. godine, a do danas je iz Rusije u SAD poslato 113 takvih motora. RD-180 je ruski raketni motor sa dve komore za sagorevanje i dve mlaznice, a nastao je na osnovu motora RD-170, koji je korišćen za pokretanje sovjetske rakete „Zenit“.\nRogozin je naglasio da će nova ruska raketa biti izrađena na osnovu rakete „Sojuz 5“ i dodao da je među planovima državne korporacije i osvajanje tehnologija na metanski pogon.\nRanije je saopšteno da će 2022. godine sa kosmodroma „Bajkonur“ biti lansirana nova raketa „Sojuz 5“.\nRogozin je, takođe, rekao da je ruski predsednik Vladimir Putin podržao predlog „Roskosmosa“ da se pokrene nova linija ruskih raketa.\n„Danas je predsednik odobrio ideju o daljem razvoju domaće proizvodnje raketa“, rekao je Rogozin.\nReč je o novim raketama od srednje do superteške klase, kao i o razradi tehnologija na metanski pogon.


Nekultura prekrila kulturu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Nekultura prekrila kulturu\nNekultura prekrila kulturu\nsubota, 28 januar 2012 10:11\nS obzirom na to u kakvom je stanju dvorski kompleks kneza Miloša Obrenovića danas, teško bi bilo zaključiti da se radi o nekadašnjem dvorskom placu i prestono-rezidencijalnom kompleksu od najvećeg istorijskog značaja. Vršenje nužde, javni pisoar, utočište narkomana i radno mesto prostitutki, alkoholičarsko-klošarski apartmani, raj za švercere, sutra, možda, novi buvljak...\nNisu ovo opisi zabačenih delova grada, mračnih mesta na autobuskoj ili železničkoj stanici, skrovitih haustora i stepeništa, ovo su svakodnevni prizori u dvorištu Narodnog muzeja, u samom centru grada, na mestu gde je knez Miloš Obrenović, proglašavajući Kragujevac za prestonicu 1818, podigao svoj dvorski kompleks.\nNavedeni opisi zapravo su komentari fotografija objavljenih u publikaciji Narodnog muzeja Kragujevac „Paraden Platz Miloša Velikog“ iz 2008. Autor publikacije, direktor Narodnog muzeja Aleksandar Stamenković, uz pomoć fotografa Predraga – Cileta Mihajlovića, uspeo je da na slikovit način predoči u kakvom se stanju nalazi čitav dvorski kompleks osnivača moderne Srbije, u čijem se središtu nalazi zgrada Narodnog muzeja.\n„U kakvom je stanju dvorski kompleks kneza Miloša danas, teško bi bilo, na osnovu njegovog izgleda, zaključiti da se radi o nekadašnjem dvorskom placu i prestono-rezidencijalnom kompleksu, od najvećeg istorijskog značaja. Nemeće se utisak o trećerazrednom parkiću, primerenijem periferiji kakve palanke, nego urbanom jezgru prvoprestonog grada, danas regionalnog, privrednog i univerzitetskog centra, koji sa 180.000 stanovnika predstavlja četvrti grad u Republici Srbiji.“\nOve rečenice Stamenković je mogao napisati i mnogo pre 2008, ništa ne bi pogrešio, ali problem je što je takav opis aktuelan i danas.\n– Kada sam pre osam godina počeo borbu da se ogradi dvorište Narodnog muzeja, izvesnije je bilo da do toga ne dođe. Naravno da postoje izgledi da se stanje popravi, s tim da moramo znati da je u siromašnim društvima kultura luksuz – kaže Stamenković za „Politiku“, navodeći da Narodni muzej ima plan kako urediti dvorski kompleks Miloša Velikog.\nPrema njegovim rečima, uređenje celog prostora podrazumeva izgradnju novog namenskog objekta u kojem bi bio smešten muzejski depo.\n– Novi objekat bi spolja, gabaritima i fasadom, podsećao na Šareni, odnosno konak kneginje Ljubice, koji je izgoreo krajem 19. veka. U nadzemnom delu treba smestiti kancelarije, možda suvenirnicu i kafeteriju, a u podzemnom muzejski depo, koji je sada raščlanjen na više lokacija u gradu. Tu treba naći mesta za preparatorsku i konzervatorsku radionicu. Na taj način bi bio oslobođen konak kneza Mihaila Obrenovića za stalnu postavku. U korelaciji sa stalnom postavkom u Amidžinom konaku, koji takođe treba dovesti u funkcionalno stanje, tako bi bio predstavljen ceo 19. vek. Ne treba zaboraviti ni parter, odnosno dvorište koje treba da postane park sa skulpturama – objašnjava Stamenković.\nNovi koncept dvorskog kompleksa i Narodnog muzeja, smatra naš sagovornik, mora da podrazumeva njegov materijalno-izložbeni karakter i nikako ne sme biti nekakav parkić namenjen dokonim šetnjama, već namenski prostor sa dignitetom istorijske reminiscencije i stalne postavke na otvorenom najvišeg umetničkog i izložbenog kvaliteta. Porušeno, izgorelo, a ne rade ni telefoni\nOd dvorskog kompleksa kneza Miloša danas su ostali samo tragovi, odnosno stara Miloševa crkva, na desnoj, i Amidžin konak, na levoj obali Lepenice. Milošev konak je stradao u Drugom svetskom ratu, na njegovom mestu je zgrada Tužilaštva, a Šareni, odnosno konak kneginje Ljubice, izgoreo je krajem 19. veka. Kompleks je sredinom 19. veka dopunjen zgradom konaka kneza Mihaila Obrenovića, koji je podignut na mestu nekadašnjeg Milan-begovog konaka. U središtu ovog prostora sredinom 20. veka izgrađena je zgrada Narodnog muzeja, kojem su, zbog neplaćanja računa, već duže vreme isključeni telefoni.


Nakon pauze ponovo komercijalni letovi na Međunarodnom aerodromu Sarajevo | Sarajevo.ba\nSARAJEVO, 3. juna (FENA) - Prvi komercijalni let na Međunarodnom aerodromu Sarajevo, nakon pauze zbog obustave letova i zatvaranja aerodroma u BiH, obavila je danas kompanija Wizz Air na relaciji Budimpešta- Sarajevo-Budimpešta.\n- Sutra bi kompanija Air Serbia trebala imati let iz Beograd za Sarajevo i nazad. Ova kompanija planira u prvoj polovini juna imati dva leta sedmično, dok od druge polovine mjeseca planira imati šest letova sedmično. Prema trenutnim najavama i kompanija Turkish Airlines bi polovinom mjeseca trebala uspostaviti letove iz Istanbula za Sarajevo, kao i kompanija Austrian Airlines, na relaciji Beč-Sarajevo-Beč - kazala je Feni glasnogovornica Aerodroma Sarajevo Sanja Bagarić-Arnaut.\n- Značajniji povratak kompanija i uspostavu letova prema destinacijama koje su postojale na našem aerodromu ranije, očekujemo u julu. Molimo putnike da se prilikom putovanja preko Međunarodnog aerodroma Sarajevo pridržavaju mjera, a koje uključuju obvezno nošenje maski, držanje fizičkog razmaka, te uputa koje dobiju od svake kompanije posebno - kazala je Bagarić - Arnaut.


Gradski zavod za javno zdravlje - Beograd - Vrtić "Biser" 16. oktobra u znaku pravilne ishrane\nVrtić "Biser" 16. oktobra u znaku pravilne ishrane\nOktobar - mesec pravilne ishrane i Svetski dan hrane, već decenijama unazad, Gradski zavod za javno zdravlje Beograd obeležava u partnerstvu sa beogradskim predškolskim ustanovama. Na ovaj način, fokus zdravstveno-vaspitnog delovanja Zavoda stavljen je na one pred kojima je šansa da već u najranijem detinjstvu nauče da prave izbore kojim će sačuvati i unaprediti sopstveno zdravlje, ali istovremeno naučiti da poštuju planetu na kojoj živimo i njene sve ograničenije resurse.\nCentralna manifestacija povodom obeležavanja Meseca pravilne ishrane održana je na sam Svetski dan hrane, u sredu, 16. oktobra, u novobeogradskom vrtiću „Biser“.\nManifestaciji u vrtiću „Biser“ prisustvovalo je oko 70 gostiju – dece, roditelja, vaspitača i nutricionista iz drugih predškolskih ustanova. Vrtić je toga dana ceo bio u znaku zdravlja i pravilne hrane. Hodnike objekta krasile su likovni i kolažni motivi koji su za cilj imali da prikažu zdrave namirnice i dočaraju sve principe pravilne ishrane. U atrijumu vrtića predškolci su učestovali u čitavom nizu kreativnih radionica koje su bile upriličene kako bi se najmlađi što maštovitije i neposrednije uputili u ovu važnu temu.\nGlavni deo manifestacije činio je, kao i uvek do sad, scenski kolažni program, čiji su izvođači bila deca-domaćini, a pojačanje na sceni bili su im vršnjaci iz predškolskih ustanova „Lane“ iz Grocke i „Čika Jova Zmaj“ sa Voždovca. Desetine mališana su tokom polusatnog nastupa stihovima, scenskim pokretom, uz odabrane muzičke numere, preneli prisutnoj publici važne poruke o značaju koji kvalitetne, mudro odabrane i sveže namirnice imaju za pravilan razvoj i zdravlje dece.\nDeo nacionalne kampanje povodom Meseca pravilne ishrane tradicionalno je činio, likovni i literarni konkurs, ove godine na temu „Pravilna ishrana – dostupna i pristupačna svima. Za svet bez gladi“, raspisan na republičkom nivou od strane Instituta za javno zdravlje Srbije „Dr Milan Jovanović Batut“.\nU Gradski zavod za javno zdravlje Beograd, tokom septembra i oktobra, pristigla su čak 103 dečja likovna ostvarenja, iz 16 beogradskih predškolskih ustanova. I ove godine nastavljena je praksa da komisiju za izbor najuspešnijih likovnih ostvarenja čine takođe deca nešto starijeg, školskog uzrasta. Ovog puta komisiju je činilo petoro učenika OŠ „Branko Radičević“ sa Novog Beograda. Ovaj tim šestaka i osmaka, predvođen njihovom profesorkom likovne kulture, okupio se u ponedeljak, 7. oktobra i odabrao pet, prema njihovom sudu, najboljih likovnih radova beogradskih predškolaca, koji su ravnopravno poneli 1. nagradu na nivou Grada Beograda.\nDečja manifestacija u vrtiću „Biser“ bila je idealna prilika da se predškolcima – autorima najuspešnijih likovnih ostvarenja uruče simbolične nagrade, a hol vrtića bio je prostor namenjen njihovom premijernom izlaganju.\nU sklopu nedavno uspostavljene saradnje Gradskog zavoda za javno zdravlje i Biblioteke Grada Beograda, najzanimljiviji radovi beogradskih predškolaca, dostupni su za beogradsku javnost u Dečjem odeljenju Biblioteke, u Zmaj Jovinoj ulici, od 17. do 24. Oktobra. Nakon ovog izložbenog perioda, radovi će biti prosleđeni u Institut za javno zdravlje Srbije „Dr Milan Jovanović Batut“, na republički likovni konkurs.


Izvor: JužneVesti.com, 13.Maj.2020, 13:57\nDavorin i Krejzi: Krejzi fakts o Evropi, deo je programa obeležavanja Nedelje Evrope, a zbog epidemije biće emitovan onlajn, danas, 13. maja, na Fejsbuk stranici EU info kutka. Reč je o performansu niškog glumca Davorina Dinića i njegove lutke Krejzi, u kome će govoriti o interesantnim podacima o prošlosti i sadašnjosti Evrope i zemljama članicama EU, ali na šaljiv i zanimljiv način.\nU toku je proslava 70 godina razvoja ideje >> Pročitaj celu vest na sajtu JužneVesti.com << Evropske unije, a u nedostatku mogućnosti da se proslavi uživo, svi događaji su na mreži.\nGlumac Pozorišta lutaka u Nišu Davorin Dinić i njegova lutka Krejzi su spremili performans kako bi publiku bliže upoznali sa Evropom. Kroz interesantne podatke o istoriji i sadašnjosti Evrope, kao i o zemljama članicama EU, Davorin i Krejzi nas na šaljiv i zanimljiv način vode na putovanje starim kontinentom. Sve što treba da znate o Evropi i mnogo toga što vam uopšte nije neophodno - navode u EU info kutku.\nPočetak performansa zakazan je za 20 sati, a može se pogledati na Fejsbuk stranici EU info kutka.\nU istom terminu i na istom mestu, samo u petak 15. maja, zainteresovani će moći da pogledaju i poslušaju i onlajn dečiji koncert Vilenjačka radost pevanja. Pod dirigentskom palicom Milene Miljković, hor Vilenjaci iz Niša će, kažu u EU info kutku, priuštiti publici putovanje od Srbije, do Italije i Fancuske i "upoznati sa Mocartom i Bahom i u slavu Dana Evrope sve začiniti Betovenovom Odom radosti".


Milojičić: Demokrate razmišljaju da se vrate u parlament | Ekspres.net\nMilojičić: Demokrate razmišljaju da se vrate u parlament\nDemokratska stranka će u narednih nekoliko dana doneti odluku o eventualnom povratku u parlament, kaže funkcioner DS Radoslav Milojičić Kena.\n“Slažem se sa bojkotom institucija i izbora samo ako postoji plan šta posle”, rekao je Milojičić.\nDodao je da ne razume ni šta je suština “slobodne zone” koju je Savez za Srbiju formirao ispred Predsedništva.\n“Pravo da vam kažem, ne razumem šta znači “slobodna zona”, nisam uspeo da dobijem te informacije. Vučiću jedino odgovara što je DS izašla iz parlameta, jer se više ne može čuti da je on upropastio Srbiju, da će nastaviti da unižava sve koji drugačije misle”, kaže Milojičić.\nOn je dodao da je bio protiv i kada je lider PSG Saša Janković iz nedelje u nedelju razgovarao “sa vatima Predsedništva”. On smatra da opozicija gubi svaki dan, jer u takozvanom otvorenom programu ne govori o predlozima, planovima i kirtikama vlasti.\n“Nadam se da ćemo na sednici poslanickog kluba u narednih nekoliko dana doneti odluku da li ćemo se vratiti u parlament. DS treba da se vrati u Skupštinu”, rekao je on i naveo da nijedna članica SzS nema poslanički klub.\nDodao je da opozicija mora da radi, da nađe kontrolore za više od 8.000 biračkih mesta kao bi izašla na izbore.\n“Siguran sam da vanrednih izbora neće biti, Vučić se ne pita da li će ih biti, biće kada im je vreme. DS ima jedan cilj, da smeni Vučića”, kazao je funkcioner DS.\nTags bojkot skupštinedemokratska strankaopozicijaRadoslav Milojičić KenaSavez za Srbiju\nSKUPŠTINA SRBIJE: Počele konsultacije sa Majom Gojković, nema nikog iz SzS Jeremić: Radikalizacija protesta, ako se ne ispune zahtevi MIĆUNOVIĆ: Iluzija je da se mitingom može promeniti vlast Đilas osnovao Stranku slobode i pravde


RS: Počinje primjena elektronskih zdravstvenih kartica\nBolnica Gradiška i domovi zdravlja Kozarska Dubica, Gradiška i Srbac prve su ustanove u kojima danas počinje rad Integrisanog zdravstvenog informacionog sistema (IZIS), što znači da bi trebalo da počnu sa primjenom elektronskih uputnica, recepata, kartona i kartica.\nOsiguranici u ovim lokalnim zajednicama prvi su u RS koji će dobiti elektronske kartice.\n“Za preuzimanje novih knjižica za sada nisu postavljeni rokovi, te ih osiguranici mogu preuzeti prilikom odlaska u poslovnice radi ostvarivanja nekog od svojih prava iz zdravstvenog osiguranja”, navode iz Fonda.\nIz FZO ranije je rečeno da će biti potreban prelazni period da bi ove zdravstvene ustanove u potpunosti prešle na novi sistem, odnosno da bi IZIS u potpunosti profunkcionisao.\nDirektor Fonda Dejan Kusturić rekao je da su brojne prednosti ovog projekta – sve zdravstvene ustanove i institucije biće uvezane i svi će imati jedinstven uvid u medicinske podatke pacijenta, što će spriječiti dupliranje dijagnostike i drugih usluga, a tako će smanjiti troškove i nepotrebna maltretiranja pacijenata.\nTags\t#elektronske kartice\t#RS\nMediji: Mesi želi odmah da napusti Barselonu


Više hiljada građana Severne Mitrovice ispratilo je telo Olivera Ivanovića pre 11 časova iz kancelarije inicijative "Sloboda, demokratija, pravda" (SDP) u Severnoj Mitrovici ispred koje je u utorak ubijen.\nPovorka se kretala prema izlazu iz Severne Mitrovice, odakle će telo biti prebačeno za Beograd gde će u četvrtak biti sahranjen u Aleji Velikana.\nIvanović je bio odbornik u Skupštini opštine Severne Mitrovice i čelnik SDP-a.\nGrađani Severne Mitrovice su tokom čitave noći odavali počast Ivanoviću u prostorijama stranke ispred kojih je ubijen.\nPočinioci zločina još nisu pronađeni, a nalaz obdukcije je pokazao da je Ivanović ubijen sa šest metaka.\nGrađani Mitrovice i danas su uznemireni i u šoku.\nGovore: Stanika Sedlarević, Dušan Prodanović i Vojin Jovanović\nSituacija u Severnoj Mitrovici danas je mirna, kaže zamenik direktora regionalne Policije Kosova za sever Besim Hoti.\nIstiče da je istraga ubistva pod nadležnošću državnog tužioca i da punim intenzitetom ide svojim tokom. Istragu vode dvojica tužilaca, jedan Srbin i jedan Albanac.\nPolicija je formirala posebnu radnu grupu koja radi na prikupljanju i obradi činjenica i materijalnih dokaza.\n"Mi smo prikupili materijalne dokaze video-snimaka, ne samo iz kancelarije ispred koje je ubijen, već smo iz više delova grada izvukli sve te moguće video-snimke koji bilo kako mogu da ukažu na pokrete počinioca ili štetu vozila kao osumnjičenog. Sav taj video materijal će obraditi IT sekcija policije i koristiće se kao materijalni dokaz", kazao je Hoti u izjavi za Radio Slobodna Evropa.\nPolicija ima i informacije u čijem je vlasništvu bilo zapaljeno vozilo koje je pronađeno nakon ubistva.\nPolicija je takođe saopštila da je Oliver Ivanović upucan vatrenim oružjem kalibra 9x19mm od nepoznatih lica i da se sumnja da je upotrebljen prigušivač.\nIspitano je nekoliko svedoka i primeljene su pojedine informacije putem sigurnih kanala komunikacije, kao što je poverljiv broj telefona, e-mail adresa i Facebooka, saopštila je Policija Kosova.\nIz Policije apeluju na sve građane da pomognu u pružanju korisnih informacija, te najavljuju novčanu nagradu od 10.000 eura za informacije koje bi rasvetlile ubistvo Olivera Ivanovića.\nAmerički ambasador na Kosovu Greg Delavi osudio je u sredu ubistvo Olivera Ivanovića i ime ambasade izrazio saučešće porodici.\n"Njegovo ubistvo je tragedija za Kosovo", kazao je Delavi, dodajući da "niko ne bi trebalo da koristi ovaj zločin za političke ciljeve".\nO zloupotrebi ovog zločina u političke svrhe govorio je u utorak uveče i premijer Kosova Ramuš Haradinaj, nakon zasedanja Saveta za nacionalnu bezbednost.\nOn je osudio svaki pokušaj da se ubistvo Ivanovića iskoristi u takve svrhe, navodeći da "postoje napori za tim".\nPremijer Kosova rekao je da su svi nadležni organi angažovani u rasvetljavanju ubistva, dodajući da je moguće da se u pomoć pozove i američki Federalni istražni biro (FBI), ali osudio izjave o mešanju drugih u istrazi, aludirajući na Srbiju koja je to zatražila.\n"Ne pozdravljamo ničije izjave o uplitanju u red i zakon na severu. Mislimo da je i ovaj zločin, kao i pojedine kriminalne radnje na severu, rezultat ilegalnog mešanja na severu od instanci van Kosova", kazao je Ramuš Haradinaj.\nKosovski premijer je istakao da je ovo izolovan slučaj, da je situacija na Kosovu stabilna i da nije ugrožena.\nPremijerka Srbije Ana Brnabić izjavila je za Radio Slobodna Evropa da je Vlada Srbije zahtevala da učestvuje u istrazi zločina.\n"Čekamo odgovor od nadležnih institucija, ali ćemo svakako pružiti svu pomoć i podršku u rešavanju ovog strašnog zločina. Ono što je takođe važno je da ćemo ukoliko nam ne bude dozvoljeno da učestvujemo u istrazi, svakako pokrenuti sopstvenu", navela je ona.\nAna Brnabić: Srbija će pomoći istragu ili je voditi sama\nAna Brnabić je navela da je jučerašnji dan bio težak za Srbiju i "ogroman udarac i za Srbiju i za regionalnu stabilnost i bezbednost".\nUbistvo Olivera Ivanovića osudili su mnogi kosovski zvaničnici, međunarodni zvaničnici na Kosovu i šire, apelujući na nadležne organe da se počinioci što pre pronađu i kazne.\nGrađani Mitrovice se oprostili od Ivanovića\nDačić: Ubistvo Ivanovića ugrožava stabilnost celog regiona


TOP CHOICE - NESESER 92060 - Idealno.rs\nPočetna / Modni dodaci / Putni program / Kozmetički koferi i neseseri / TOP CHOICE - NESESER 92060\nPonuda prodavnice ekozmetika za proizvod TOP CHOICE - NESESER 92060. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za TOP CHOICE - NESESER 92060 i izberi najbolju. Kozmetički koferi i neseseri iz kategorije Putni program je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda TOP CHOICE - NESESER 92060 i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda TOP CHOICE - NESESER 92060 se mogu razlikovati od onih u internet prodavnici u kojoj obavljaš kupovinu. TOP CHOICE - NESESER 92060 je dostupan u prodavnici ekozmetika po ceni, koja je navedena pored svakog prodavca u meniju "Prodavnice".\nGarantne uslove za TOP CHOICE - NESESER 92060 proveri u prodavnici u kojoj nameravaš da obaviš kupovinu. Slika za TOP CHOICE - NESESER 92060 je simbolična, zato se pre kupovine u prodavnici uveri da je proizvod isti.